Vesti – Turistička organizacija Veliko Gradište\nTuristički forum Srbije koji je održan 26. i 27. septembra u Velikom Gradištu okupio je zaposlene u regionalnim, gradskim i opštinskim Turističkim organizacijama, predstavnike Ministarstva trgovine, turizma i telekomunikacija kao i Turističke organizacije Srbije. Otvaranje događaja organizovano je na Ramskoj … Pročitaj više\nCeremonija zatvaranja SILA-FEST-a 2021\nU petak, 3. septembra, u Velikom Gradištu svečano je zatvoren 13. SILAFEST, međunarodni festival kratkog turističkog i ekološkog filma. Ceremonija je završena dodelom nagrada najboljim filmskim ostvarenjima, a u ime organizatora gran pri i prve nagrade u pojedinačnim kategorijama dodelili … Pročitaj više\nU nedelju 29.08.2020.g. u Kulturnom centru “Vlastimir Pavlović Carevac”, u 19 časova i 30 minuta, svečano je otvoren trinaesti međunarodni festival turističkog i ekološkog filma. Na ceremoniji otvaranja govorili su direktorka Turističke organizacije opštine Veliko Gradište Dajana Stojanović, koja je … Pročitaj više\nU subotu 14. avgusta, petnaesti put po redu, održana je tradicionalna kulinarska manifestacija Pasuljijada okupila je u Velikom Gradištu veliki broj vrhunskih kulinara i ljubitelja domaće kuhinje, koji rado uzimaju učešće ovoj manifestaciji. Manifestaciju je, prigodnim govorom, otvorio Predsednik skupštine … Pročitaj više\nTradicionalna kulinarska manifestacija Pasuljijada, petnaesti put po redu, organizovaće se ove godine 14.avgusta, u gradskom parku, na samoj obali Dunava. Gradištanac, najpoznatiji pasulj u našoj zemlji, okupi u Velikom Gradištu svake godine veliki broj vrhunskih kulinara i ljubitelja domaće kuhinje, … Pročitaj više\nTokom dvodnevnog trajanja Alaskih večeri (23 – 24 jul), u Velikom Gradištu organizovana su mnogobrojna ribolovačka i druga takmičenja. Svoje takmičarsko znanje demonstrirali su najmlađi sportski ribolovci, ali i profesionalni Alasi, koji su se punih 5 časova nadmudrivali sa rekom … Pročitaj više\nAlaske večeri 2021\nAlaske večeri, manifestacija sa najdužom tradicijom u našoj opštini, ove godine održava se 55. put. Daleke 1965.godine grupa Alasa okupila se na ušću Peka i uz prigodno druženje obeležila svoj dan uz čuvenu Alasku čorbu. Tako se rodila ideja da … Pročitaj više\nProteklog vikenda u beogradskom „Big Fashion“ centru održan je sajam domaćeg turizma „Upoznaj Srbiju“. Organizator ovog događaja je „ Carnival Fun Factor – Event Production “ a zvanični domaćin bila je Turistička organizacija Vojvodine uz podršku Pokrajinskog sekretarijata za privredu … Pročitaj više\nMinistarka trgovine, turizma i telekomunikacija Tatjana Matić posetila je danas opštinu Veliko Gradište povodom obilaska turističkih destinacija, uveliko prepoznatih i izvan naše zemlje. Sa domaćinom, predsednikom opštine Draganom Milićem, obišla je najpre kulturno-istorijski spomenik Ramsku tvrđavu u koju je i … Pročitaj više


ŽRS - U opštinama Kostajnica i Krupa na Uni održani sastanci u okviru kampanje “Oprezni paze na putne prelaze”\nU okviru kampanje “Oprezni paze na putne prelaze” u opštinama Kostajnica i Krupi na Uni, održani su sastanci na kojima su učestvovali predstavnici opštinskih uprava, Savjeta za bezbjednost saobraćaja, Ministarstva saobraćaja i veza RS, Inspektorata RS, Željeznica Republike Srpske, Agencije za bezbjednost saobraćaja, Auto-moto saveza, kao i JP Putevi Republike Srpske.\nVesna Vožni, pomoćnik ministra saobraćaja i veza za željeznički, vodni i vazdušni saobraćaj Republike Srpske, istakla je da se kampanja koja je počela u aprilu, obilaskom putnog prelaza “Grdanovac” u opštini Kostajnica i „Vranovina“ u opštini Krupa na Uni, uspješno privodi kraju.\n- U Kostajnici postoje tri putna prelaza, i sva tri su spojena lokalnim putevima sa magistralnim putem Novi Grad-Kostajnica - kazala je Vožni i dodala da je ovo jedna od rijetkih lokalnih zajednica koja nema zabilježenih saobraćajnih nezgoda na svojim putnim prelazima.\n- Cilj kampanje je da snimimo stanje infrastrukture na putnim prelazima i da li je ono usklađeno sa zakonom i podzakonskim aktima - rekao je Milija Radović, vršilac dužnosti zamjenika direktora Agencije za bezbjednost saobraćaja RS.\nS tim u vezi, Agencija za bezbjednost poslala je u aprilu svim lokalnim zajednicama anketne upitnike o stanju putnih prelaza i sa kojom vrstom kolovoznog zastora raspolažu, a rezultati ankete biće poznati u narednih deset do petnaest dana.\nRadović je istakao da je drugi cilj kampanje podizanje nivoa svijesti o opasnostima koje sa sobom nosi prelazak preko pruge vozilom, ali i pješke.\n- Najveći problem kod nas je što vozovi rijetko saobraćaju, a svi oni koji svakodnevno moraju preći prugu, računajući na to da nema voza, prelaze nepostupajući po saobraćajnoj signalizaciji, i tu nažalost, dolazi do teških saobraćajnih nezgoda - pojasnio je Radović.\nOn je dodao da su u svih 13 opština koje su do sada posjetili, učenicima četvrtih i petih razreda osnovne škole, podijelili razglednice sa markicama koje će oni, zajedno sa učiteljicama i učiteljima, popunjavati za svoje odrasle članove porodice, sa porukom da budu oprezni kada prelaze prugu.\n- Sprovešćemo kampanju i u osnovnoj i u srednoj školi u Kostajnici vezano za bezbjednost, ne samo na pružnim prelazima, već za bezbjednost saobraćaja na putevima uopšteno - kazao je Radović.\nZamjenik načelnika opštine Kostajnica Dragan Kojić, izrazio je zadovoljstvo što do sada nije bilo saobraćajnih nezgoda na području opštine, ali je istakao da je i dalje neophodno da ljudi budu oprezni i vode računa o bezbjednosti.


Prvi čovek CSKA: Na vezi sam sa Teodosićem… – RTV SUNCE Arandjelovac\nHome » Sport » Prvi čovek CSKA: Na vezi sam sa Teodosićem…\nPrvi čovek CSKA: Na vezi sam sa Teodosićem…\nKada je vest iz Los Anđelesa stigla i do Moskve, kolege su zatražile komentar od prvog čoveka CSKA i dobile simpatičan odgovor: “Teodosić je košarkaški genije”.\nKada je vest o “oslobođenju” Miloša Teodosića iz kalifornijskog zaborava stigla do Moskve, iz koje je pre nešto više od godinu i po dana jedan od najboljih igrača u novijoj istoriji Evrolige otputovao u najjaču ligu sveta, ruske kolege imale su spremno pitanje za finansijera CSKA.\n“Razgovarali smo malo pre isteka roka za trejdove u NBA i rekao mi je da postoji mogućnost da će biti trejdovan. Nismo razgovarali mesecima pre toga i kada sam juče (u četvrtak) pozvao Miloša, on je već bio ‘vejvovan’. Tako da… upoznat sam sa situacijom”, rekao je prvi čovek CSKA, u čijem je dresu kapiten naše reprezentacije nastupao od 2011. do 2017. godine.\nTeodosić (31) beležio je svega 3,2 poena, 2,1 asistenciju i 1,1 skok na 15 mečeva u dresu Los Anđeles Klipersa ove sezone pre nego je poslednjeg dana “prelaznog roka” u NBA ligi bio isplaćen i potom oslobođen obaveza. Kao član CSKA, Teodosić je osvojio Evroligu 2016. godine, uz pet šampionskih titula u VTB ligi. Sa reprezentacijom Srbije osvojio je srebrne medalje na Olimpijskim igrama u Brazilu 2016, Svetskom prvenstvu u Španiji 2014. i Evropskom prvenstvu u Poljskoj 2009. godine.\nTaman kada su pomislili da imaju “breaking” vest za svoje urednike…\n“Ali, to je šala, naravno…”, ohladio je Vatutin atmosferu u prostoriji.\n“Teodosić je košarkaški genije i, nažalost, prekasno je odlučio da ode u NBA. Sve te povrede… Bolje je uvek kada mladi i zdravi debitujete u takvoj ligi. Ali, ne bi trebalo da se kaje”, nastavio je zakleti “armejac”, čijim naporima CSKA svake godine ima jedan od najjačih budžeta u evropskoj košarci.\n“Nismo razmatrali njegov povratak u CSKA. Naš sastav je popunjen. Tako da je najbolje da pričate direktno sa Milošem o njegovim planovima za budućnost i tome da li će se vratiti ove sezone i igrati košarku ili odlučiti da trenira, radi i spreman dočeka utakmice reprezentacije Srbije na Svetskom prvenstvu”, izjavio je Vatutin, koji je, očigledno, “orlove” već upisao među učesnike Mundobasketa u Kini.\nPrevious: Gudurić cepao mrežicu, debitovao i “baby” Biberović!\nNext: Vučić i Erdogan dugo razgovarali telefonom


POČELA IZGRADNJA SOCIJALNIH STANOVA ZA 12 ROMSKIH PORODICA | Opština Svilajnac\nPOČELA IZGRADNJA SOCIJALNIH STANOVA ZA 12 ROMSKIH PORODICA\nU okviru projekta „Poboljšanje uslova života u romskim naseljima“ počela je izgradnja objekta za socijalno stanovanje za 12 najugroženijih romskih porodica naselja „Burduš mala“ u Svilajncu.\nProjektom koji finansira Evropska Unija, sufinansira Vlada Republike Srbije, realizuje Ministarstvo građevinarstva, saobraćaja i infrastrukture i Ministarstvo finansija, a na terenu sprovodi organizacija „Help“, predviđena je doancija u vidu izgradnje stambene zgrade sa 12 stambenih jedinica opremljenih osnovnim nameštajem i kućnim aparatima ukupne vrednosti 276.000 evra.\nPredsednik opštine Svilajnac Predrag Milanović obišao je početak radova na izgradnji u pratnji predstavnika uključenih organizacija i tom prilikom izjavio da je posle 40 godina rešen jedan veliki problem u opštini Svilajnac:\n„Ove porodice su izmeštene u ovaj kraj pre 40 godina privremeno sa idejom da im se reši problem smeštaja, koji nikada nije rešen sve do danas. Oko 30 porodica ovde živi u vrlo lošim uslovima, a mi ćemo ovim projektom 12 najugoženijih porodica zbrinuti i nadam se da projekat ima i drugu fazu. Ukoliko nema, opština Svilajnac trudiće se da nađe druga sredstva ili da iz svojih sredstava nastavi ovaj projekat“ – izjavio je Milanović i dodao da, prema planu izvođača radova, ove porodice će u novembru ove godine moći da se usele u nove stanove.\nZoran Radovanović, predstavnik Roma u Svilajncu kaže das u Romi u “Burduš mali” decenijama čekali ovako nešto:\n“Obećavali su nam ranije kule i gradove, ali sada smo prvi put uz pomoć opštine Svilajnac i organizacije “Help” počeli da rešavamo problem stambenih pitanja ugroženih romskih porodica. Uslovi stanovanja u „Burduš mali“ veoma su loši, što utiče na zdravstveno stanje, bezbednost i opštu kulturu” – objašnjava on.\nOvaj projekat je deo celokupnog programa stanovanja Roma koji sadrži 11 projekata sličnog tipa i prvi je pokušaj Evropske Unije i Vlade Republike Srbije da se ova pitanja reše sistematično.\n“Opština Svilajnac je prepoznala potrebe najugroženijih grupa romske populacije i onda je u saradnji sa nevladinim sektorom, a to je organizacija „Help“ i u komunikaciji sa predstavnicima Roma, krenula sa konkretnim rešenjem. Ovaj primer predstavlja dobru praksu, odnosno način na koji bi i ostale opštine, koje imaju slične izazove, trebalo da postupe“ – izjavio je Aleš Župan, vođa projektnog tima Roma Housing.\nDirekorka “Help-a” Aleksandra Brkić istakla je odličnu saradnju te organizacije sa opštinom Svilajnac još od poplava 2014. godine , a osim u Svilajncu ovaj projekat radi se u još dve opštine, a to su Lebane i Ub.


Čije je moje telo – prava koja nam se ponovo uskraćuju – MAMIN SVET\nHome Mama 3.0Kolumna\tČije je moje telo – prava koja nam se ponovo uskraćuju\nTaman se malo slegla prašina oko nejasnog i dvosmislenog zakona koji treba da pruži zdravs tveno osiguranje trudnicama i porodiljama, jer ostavlja prostor da se tumači da država pravi nekakav registar žena koje abortiraju, kad su me nove vesti, ovog puta iz Španije – zapanjile. Prvog februara pred španskim poslanicima naći će se predlog restriktivnog zakona koji žene u Španiji i celo njihovo društvo vraća u 1985. godinu – jer će abortus, ponovo moći da se legalno uradi samo žena kojoj je ugroženo psihičko ili fizičko zdravlje, ili je trudnoća posledica silovanja. Ali ni to čak nije sve, kao da se mračni Srednji vek povampirio – jer, čak i da je bila žrtva silovanja, pre nego dobije odobrenje da se pored celokupne traume još i podvrgne prekidu neželjene trudnoće, žena mora prethodno da podnese tužbu. Slična, restikrivna pravila važe i u ostala dva slučaja kada je abortus dozvoljen.\nAbortus sam po sebi mora da bude krajnja mera sprečavsnja, tj prekidanja neželjene trudnoće, ali kao takav mora da ostane dostupan i legalan. Ono što bi državama a bogami i crkvama bilo pametnije je da više novca i vremena ulože u obrazovanje i promociju sigurnih načina kontracepcije i seksualno odgovornog ponašanja, kako bi što manje žena uopšte dolazilo u situaciju da je prinuđeno da razmišlja o abortusu.\nAli, posebno je poražavajuće što ovakav zakon nije donet zbog želje da se broj abortusa smanji zbog zdravstvenih, emotivnih i drugih posledica koje ostavlja, već isključivo iz verskih razloga, kao posledica uticaja Katoličke crkve. Za mene kao religioznu osobu to je poražavajuće. Jer, svaka individua treba da živi život u skladu sa svojim uverenjima, ali to podrazumeva da mu osnovna prava, pa i pravo na izbor šta će učiniti sa soptvenim telom, budu omogućena.\nAbortus je teška odluka ali žena mora da ima pravo na njega\nAbortus je svakako jedna od najtežih odluka koje žena treba da donese, čak i kad je medicinski indikovan, nije lako prelomiti i preživeti sve to. Ali, on mora da bude osnovno pravo žene – odluka (pa i eventualne posledice te odluke) mora da bude u rukama žene (i muškarca, na čiju se odgovornost skoro pa uvek zaboravlja), a ne crkve, države niti bilo koje druge institucije (ovde izuzimam naravno situacije kada je abortus medicinski indikovan).\nUmesto da kao pojedinci i društva napredujemo i postajemo bolji, mi se vraćamo u nekakve nejasne sisteme „kažnjavanja“ ljudi za životne izbore koje prave, i ograničavanja sloboda koje su im decenijama pre toga bile zagarantovane. Na mene je poseban utisak ostavila galerija fotografija, gde su ljudi širom sveta sa vešalicom u rukama – jednim od simbola ilegalnog abortusa. Postavljanje fotografija ogranizuju aktivisti i aktivistkinje širom Evrope, koji su pokrenuli ovo pitanje i potpisuju peticiju protiv ovakvog nazadnog zakona.\nJer, svaka zabrana legalnih abortusa, ne dovodi do smanjena broja abortusa, već samo do sman jena broja legalnih abortusa, dok počnu da cvetaju ilegalni načini prekidanja trudnoće. To naravno ostavlja brojne emotivne, zdravstvene posledice pa izaziva čak i smrt. Ogroman je spisak „metoda“ od kojih su većina opasne po život, kojima žene rade mehanički abortus, ako im nije dostupan legalan. Nekada je čak problem i to što im abortus nije finansijski dostupan, jer se ta procedura svuda plaća.\nCentar modernih veština je u znak solidarnosti sa ženama Španije i znak protesta protiv narušavanja prava na odlučivanje o sopstvenom telu pokrenuo peticiju. Predlažemo da ako ste protiv ograničavanja na abortus na ovaj način, potpišete peticiju.\nČije je moje telo – prava koja nam se ponovo uskraćuju was last modified: 13 decembra, 2017 by Angelina Radulović\nmy body is minepravo na abortus


OTKRIVENA LABORATORIJA MARIHUANE U JAGODINI: Uhapšeno pet ljudi, zaplenjeno 500 biljaka\nAutor: Glas javnosti 25.05.2022. u 13:59\nU Jagodini je otkrivena laboratorija marihune sa 500 biljaka.\n- Pozivam pravosudne organe da pooštre kaznenu politiku i ne dozvole da kriminalci koji su više puta krivično osuđivani kaznu služe u kućnom pritvoru pod elektronskim nadzorom. Ovo je primer da takve ljude nanogica neće sprečiti da iz svoje kuće organizuju bilo kakvu kriminalnu delatnost, pa i proizvodnju i prodaju droge na ulici. Zahvaljujući predanom i posvećenom radu policija je pronašla još jednu ilegalnu laboratoriju za uzgoj marihuane i sklonila pet kriminalaca sa ulice. Kriminalcima i dilerima droge je mesto u zatvoru a ne u kućnom pritvoru iz kog mogu da nastave da organizuju svoj "posao" i da truju našu decu. Svaka zaplena droge je velika pobeda za nas, ali pobeda je i kada i jednog kriminalca sklonimo sa ulice. Zato tražim od Ministarstva pravde da strožije kažnjavaju višestruke povratnike u vršenju krivičnih dela i time učine našu zemlju bezbednijom i sugurnijom - izjavio je ministar Vulin.


Objavljeno 25.06.2012. u 00h\nZrenjanin će u periodu od 5 do 7.jula biti domaćin učesnicima međunarodnog omladinskog turnira u boksu – „Vojvođanska zlatna rukavica“. Kako je najavio domaćin i jedan od organizatora turnira-Boks klub „Banat“, učestvovaće oko 150 takmičara iz celog sveta a borbe će se odvijati i u ženskoj i muškoj konkurenciji. Takmičari će u našem gradu samo boraviti dok će na borbe odlaziti u Žabalj i Novi Sad.\n„Smeštaj je za sve takmičare obezbeđen u Domu učenika „Angelina Kojić Gina“ a ukoliko nam Grad odobri korišćenje Kristalne dvorane u Zrenjaninu, u petak 06.jula Zrenjanici mogu imati jedinstvenu priliku da u svom gradu prisustvuju četvrtfinalnim borbama boksera u ženskoj i muškoj konkurenciji“ – saopštila je Uprava boks kluba Banat.\nStručni štab ženske bokserske reprezentacije za sve uzraste, odredio je takmičarke koje će se boriti na turniru „Prva Vojvođanska ženska zlatna rukavica“ među kojima je i takmičarka „Banata“ i aktuelna prvakinja države – Milanka Mima Tadić, dok je za trenera ženske reprezentacije na tom turniru određen trener Boks kluba „Banat“ Stevan Čizmić.\nTagovi:angelina kojic gina, boks, Boks, bokserka, dom ucenika, Milanka Mima Tadić, novi sad, stevan cizmic, takmičari, Žabalj


AdMob i Google-a počinju rat sa Apple-om oko mobilnog oglašavanja — Online Tržište\nObjavio(la) admin u kategoriji Apple, Google, Internet marketing, Online oglašavanje, Online poslovanje, Upravljanje sadržajem na dan 27. Maja 2010. / ostavite komentar\nNakon više od šest meseci provere od strane vlasti postalo je i zvanično, Google je konačno postao vlasnik mobilne oglasne platforme AdMob.\nPre više od šest meseci Google je objavio da je kupio AdMob za 750 miliona dolara, međutim produženi pregled FTC je odložio kupovinu. Prošlog meseca je izgledalo da će FTC dovesti u pitanje Google-AdMob posao.\nKao što sada znate, FTC je odobrila kupovinu utirući put da Google koristi AdMob u ratu sa Apple-om. IPhone proizvođač nedavno je lansirao iAds, direktnu konkurenciju za Google i AdMob, a Apple je naveden kao jedan od glavnih razloga zbog kojeg je AdMob sporazum odobren.\nDakle, šta se dešava dalje? Google kaže da će brzo integrisati timove i AdMob tehnologiju kako bi bio konkurentniji u mobilnom oglašavanju. Google veruje da je mobilna pretraga, web stranice i aplikacije ključni načini kojima ljudi pristupaju informacijama. Kao što dominira Internet oglašavanjem sa AdSense i DoubleClick, Google je u potrazi za konkurentskom prednošću u mobilnoj telefoniji.\nTagovi: AdMob, mobilno oglašavanje, oglašavanje, rat\n[…] podnesenom US Securities and Exchange Commission u petak. Tri najveća posla uključuju kupovinu AdMob, po cijeni od 681 milijun dolara, Slide, 179 milijuna dolara i On2 Technologies, 123 milijuna […]


Od kazni najviše novca za sređivanje trotoara i ulica | Kolubarske\nKamere na raskrsnici Karađorđeve i Sinđelićeve (foto: Đorđe Đoković)\nOd kazni najviše novca za sređivanje trotoara i ulica\nOve godine za finansiranje unapređenja bezbednosti saobraćaja na putevima valjevskog kraja biće izdvojeno 40 miliona dinara, koliko bi trebalo da se u gradsku kasu slije od naplaćenih novčanih kazni za prekršaje napravljenih na području Valjeva. U odnosu na prošlu godinu biće manje 1,6 miliona dinara.\nPrema Programu korišćenja tih sredstava najviše novca 24,7 miliona dinara biće potrošeno za "popravljanje saobraćajne infrastrukture", i to za održavanje trotoara i rehabilitaciju ulica planirano je 20 miliona, dok je za zamenu dela semaforskih uređaja u Karađorđevoj i Pantićevoj ulici opredeljeno 4,7 miliona dinara.\nPored "popravljanja saobraćajne infrastrukture" značajna sredstva 5,5 miliona dinara biće potrošeno za "preventivno-promotivne aktivnosti u oblasti bezbednosti sobraćaja", od toga pet miliona za nabavku 1000 autosedišta za decu, 400 hiljada dinara za kampanje: "Na maturu bez automobila", nabavka edukativno-ptomotivnog materijala (majice i sl.) i emitovanje spota, 100 hiljada dinara za nabavku materijala za obeležavanje dana nastradalih.\nZa unapređenje saobraćajnog vaspitanja i obrazovanja biće potrošeno 1,7 miliona, od toga 1,2 miliona za nabavku edukativno-propagandnog materijala učenicima prvog razreda, 300 hiljada za edukaciju traktorista, nabavku rotacionih svetala i trokuta i 200 hijada za edukaciju biciklista i nabavku uređaja za osvetljenje biciklista.\nU naučno-istraživački rad u oblasti bezbednosti saobraćaja biće uloženo četiri miliona dinara, od toga polovina novca biće potrošena za izradu Strategije bezbednosti saobraćaja na putevima Valjeva za period 2021-2025.\nI ove godine od novčanih kazni za prekršaje napravljnih na teritoriji Valjeva biće izdvojen novac za opremanje saobraćajne policije. Planirano je četiri miliona dinara što je duplo manje nego lane kada su bila kupovana vozila za potrebe policije. Ove godine biće nabavljeni radari, dron sa kamerom, alkometri, fotoaparat...\nProgram korišćenja sredstava za finansiranje unapređenja bezbednsoti saobraćaja na putevima valjevskog kraja u ovoj godini usvojili su odbornici na sednici Skupštine grada.\nOve godine u Programu korišćenja sredstava nema biciklističke staze\nZa razliku od prethodnih godina, u ovoj nije planirano projektovanje i izgradnja biciklističke staze. Lane je u Programu korišćenja sredstava za finasiranje unapređenja bezbednosti saobraćaja na putevima, za biciklističke staze bilo planirano 16,6 miliona dinara.\nGradska vlast je uporno pet godina u Program upisivala "kapitalnu" investiciju projektovanje i izgradnja biciklističke staze, i već gidinama niti projekta, niti biciklističke staze. Podsećamo, za projekat i izgradnju biciklističke staze u Suvoborskoj i Rajkovačkoj ulici do petničkih bazena, 2016. godine bilo je planirano 13,5 miliona dinara, i svake naredne godine u Programu korišćenja sredstava za finansiranje unapređenja bezbednosti saobraćaja na putevima valjevskog kraja planirana su sredstva za projektovanje i izgradnju biciklističke staze.\nPodaci Zavoda za javno zdravlje Pre 4 sati 54 minuta\nNezvanično saznajemo Pre 8 sati 54 minuta\nNagrada i za one koji nisu radili u kovid ambulanti Pre 13 sati\nSaopštenje DS Pre 10 sati 53 minuta


Samit EU-Zapadni Balkan: 3 prioriteta za razvoj, usvojena Sofijska deklaracija • SENAT.me\nⓈ > EU/Politiko > Samit EU-Zapadni Balkan: 3 prioriteta za razvoj, usvojena Sofijska deklaracija\nŠestorka zemalja Zapadnog Balkana (WB6) čine Albanija, BiH, Crna Gora, Srbija, Kosovo* i BJR Makedonija. Radi se o ekonomijama sa 18 miliona stanovnika sa ukupnim BDP-om od 80 milijardi eura. Na početku 21. vijeka, cijeli region Zapadnog Balkana ostvario je prosječni rast od 5,3%. Danas ove ekonomije se suočavaju sa promjenljivim i sporim stopama ekonomskog rasta, visokom nezaposlnošću i odlaskom visokokvalifikovanih kadrova.\nPostoje optimistične prognoze po pitanju ubrzanog ekonomskog rasta u budućnosti, koji su zasnovani na izvozu, investicijama i potrošnji. Važno je osigurati dugoročni održivi razvoj u regionu putem političke stabilnosti i odlučnih reformi za budući rast i ulaganja.\nKako bi se navedeno omogućilo, neophodno je da se preduzmu radnje na poljima tri ključna prioriteta:\nJačanje rasta i nivoa investicija kroz javno-privatna partnerstva,\nUpotreba digitalnih ekosistema koji su fokusirani na budućnost\nPodrška novoj generaciji političkih lidera.\n(izvor: WEF )\nUsvojena SOFIJSKA DEKLARACIJA (2018)\nSamit na relaciji EU-Zapadni Balkan održao se 17 maja 2018. godine u Sofiji tokom bugarskog predsjedavanja Savjetom Evropske unije. Lideri Evropske unije dogovorili su se o tekstu Sofijske deklaracije, čiji su potpisnici i predstavnici zemalja Zapadnog Balkana.\nOznake 2018 Albanija BDP BiH Bugarska Crna Gora deklaracija države članice EU ekonomija ekonomska politika @me ekonomski rast EU Informacione tehnologije (IT) infrastruktura Kosovo* @me politički kriterijumi politika Predsjedavanje EU @me R. Makedonija Sofija Sofijska deklaracija Srbija trgovina ulaganja (investicije) WB6 Zapadni Balkan


Kćerka američkog predsednika Donalda Trampa, Ivanka Tramp, nije kandidat za predsednika Svetske banke, saopšteno je iz Bele kuće.\n"Fajnenšel tajms" je ranije objavio da se ime Ivanke Tramp pojavljuje kao jedno od mogućih kandidata za tu poziciju.\nZamenik direktora za komunikacije Bele kuće Džesika Dito rekla je da ti navodi nisu tačni.\nOna je, međutim, navela da su ministar finansija Stiven Mnučin i v.d. šefa kabineta Mik Malveni zatražili od Ivanke Tramp da "pomogne u procesu nominacije američkog kandidata s obzirom da u poslednje dve godine blisko sarađuje s rukovodstvom Svetske banke", prenosi portal "Politiko".\nIvanka Tramp je, inače, viši savetnik svog oca, predsednika SAD.


Sporazum je potpisan u prostorijama Predsedništva Jedinstvene Srbije u Beogradu. “Mi smo danas potpisali politički sporazum o nastavku zajedničkog delovanja Socijalističke partije Srbije i Jedinstvene Srbije.\nFoto: facebook-Dragan Markovic-Palma\nNaša koalicija se ubraja u red najdugovečnijih koalicija u Srbiji, nije mi poznato da je neka politička koalicija duže trajala od koalicije SPS – Jedinstvena Srbija, a mi trajemo od 2008. godine. SPS i Jedinstvena Srbija imaju zajedničke ciljeve, a oni su jaka Srbija, očuvanje nacionalnih i državnih interesa, socijalna pravda, ravnomerni razvoj Srbije i od početka se rukovodimo interesima građana Srbije, a ne uskostranačkim i ličnim interesima.\nJedinstvena Srbija ne pripada korpusu socijalističkih stranaka, ali bi njeno ime poželeo celoj Srbiji, da bude jedinstvena. Mi već imamo koalicioni sporazum, a nakon što su se pojavile neke priče o medijima o nekom navodnom neslaganju dogovorili smo se da ovaj danas potpisani sporazum bude odgovor na te napise. To znači da će SPS i Jedinstvene Srbija zajednički nastupiti i na sledećim izborima. Postigli smo dogovor da na predsedničkim izborima naredne godine podržimo Aleksandra Vučića kao kandidata za predsednika Srbije.\nOstalo je još da u razgovorima sa Srpskom naprednom strankom vidimo da li ćemo i na parlamentane i beogradske izbore izaći sa zajedničkom listom. Mi smo zadovoljni rezultatima koje je koalicija SPS – Jedinstvena Srbija postigla od svog nastanka 2008. godine do danas.\nJa ne znam tačno odakle potiču te priče o navodnom neslaganju unutar koalicije SPS – Jedinstvena Srbija, ali je jasno da to ne potiče iz vladajućih struktura, jer je i na prošlom sastanku predsednik Srbije i Srpske napredne stranke Aleksndar Vučić rekao da mi predložimo način izlaska na sledeće izbore. Ja kada kažem MI, mislim na koaliciju SPS – Jedinstvena Srbija.\nMi nikada nismo da stolu imali bilo kakav problem vezano za raspodelu mandata i pre par dana je bila sednica Predsedništva SPS i niko tako nešto kao probelm nije pomenuo niti je to ikada pomenuto”, izjavio je predsednik SPS Ivica Dačić.\nPALMA : TE PRIČE O SVAĐI UNUTAR KOALICIJE SPS – JEDINSTVENA SRBIJA PLASIRA OPOZICIJA\n“SPS i Jedinstvena Srbija su se u startu, 2008. godine dogovorile o zajedničkoj političkoj platformi i do sada smo 80 posto realizovali iz našeg zajedničkog programa, a naš program su nova radna mesta, bolji život građana Srbije, borba diplomatskim sredstvima za Kosovo i Metohiju i ulazak u Evropsku uniju.\nZa sve što je do sada dobro urađeno u Srbiji najzaslužnija je najveća stranka Srpska napredna stranka, ali i naša koalicija ima zasluge, mi smo glasali u Skupštni Srbije za sve zakone koji su doneli dobro građanima Srbije, dok je Dačić bio ministar spoljnih poslova Srbije 18 država je povuklo priznanje takozvanog nezavisnog Kosova. Da se to nije desilo takozvano nezavinso Kosovo bi postalo član INTERPOL – a i UNESK – a i onda bi svaki kosovski Albanac mogao sa dva svedoka da optuži Srbe za ko zna šta. Naša koalicija ima odlične odnose i saradnju sa Srpskom naprednom strankom i sa predsednikom Srbije Aleksandrom Vučićem, tako da te priče o navodnim razmiricama unutar naše koalicije su došle iz opozicije i to iz onih partija koje su proistkele iz Demokratske stranke, a ima ih mnogo. Njima smeta što mi dugo trajemo, a ne svađamo se, a oni su iz svojih sujetnih i sličnih razloga rasturili Demkratsku stranku i napravili više manjih stranaka, kako bi oni bili predsednici tih malih partija. Nas ne može niko da posvađa, a kamoli opozicija koja sve što kaže laže. Oni su toliko daleko otišli da zbog njihovig laži Srbija ima zastoj u evrointegracijama”, rekao je predsednik Jedinstvene Srbije Dragan Marković Palma.\nMarković i Dačić su pre same konferencije uslužili novinare, snimatelje i fotoreportere vinom sa Hilandara Savino vino, koje je Dragan Marković doneo sa posete prošle nedelje. Pošto su čaše koje punio Dačić bile nešto punije Palma se našalio: “Brate ti da vodiš ugostiteljsku radnju brzo bi propao”


DODIK: PODRŠKA POLITICI VLADE SRPSKE U VEZI SA POJAVOM VIRUSA KORONA | SRNA\nDODIK: PODRŠKA POLITICI VLADE SRPSKE U VEZI SA POJAVOM VIRUSA KORONA\nBANjALUKA, 13. MARTA /SRNA/ - Predsjednik SNSD-a Milorad Dodik rekao je danas u Banjaluci da Izvršni komitet ove partije podržava politiku Vlade Srpske na planu odnosa prema pojavi virusa korona.\n"Izvršni komitet smatra da će pandemija virusa na globalnom nivou uticati na ekonomska i privredna kretanja, što će se neminovno odraziti na ekonomiju Srpske u sljedećim segmentima - pad ekonomije, najviše će biti pogođena oblast transporta, turizma i prerađivačke industrije, smanjena likvidnosti, porast nivoa rizičnih kredita i porast kamatnih stopa", rekao je Dodik novinarima nakon proširene sjednice Izvršnog komiteta SNSD-a.\nOn je naglasio da Izvršni komitet podržava formiranje Štaba za saradnju sa privredom u okviru kojeg postoji posebno tijelo za komunikaciju.\n"Pozivam građane da vjeruju svojim institucijama, jer samo zajedno se možemo izboriti sa ovim virusom. Želimo da skrenemo pažnju građanima da vjeruju nadležnima, da se organizuju i prate uputstva, te poštuju mjere koje se odnose na sprečavanje širenja virusa korona", dodao je Dodik.\nOn kaže da SNSD očekuje da će Agencija za bankarstvo Republike Srpske uvesti određene mjere koje će dovesti do olakšavanja pozicije preduzeća koja se bave poslovima koji su ugroženi zbog pojave virusa.\n"Izvršni komitet podražava mjeru Vlade koja podrazumijeva odgađanje plaćanja poreza na dobit i svih obaveza po završnom računu za 2019. godinu do 30. juna ove godine", rekao je Dodik.\nPrema njegovim riječima, preduzete akcije, koje se odnose na zatvaranje škola i javnih institucija, treba proširiti na sve ostale javne objekte.\n"Potrebno je obezbijediti da posljedice širenja ovog virusa budu zaustavljene i da mjerama koje predlažemo i koje je preduzela i preduzeće Vlada možemo da steknemo kredibiliet i povjerenje stanovništva", naveo je Dodik.\nKada je riječ o radu institucija na nivou BiH, Dodik je rekao da je Izvršni komitet SNSD-a konstatovao da je ugroženo njihovo funkcionisanje upornim protivustavnim djelovanjem SDA što traje u kontinuitetu od zaključenja Dejtonskog sporazuma, a intenzivirano je od izbora 2014. godine.\n"Ovaj dio zaključaka se odnosi na situaciju u BiH. Smatramo da ponašanje u Sarajevu SDA, SDS-a i PDP-a predstavlja realizaciju zaključaka SDA. Doveli su do blokade institucija, donošenja veoma rizičnih odluka za Republiku Srpsku i da u tom pogledu je nemoguće kompletirati Savjet ministara, odnosno izabrati ministra za ljudska prava i izbjeglice i zamjenika ministra bezbjednosti", kategoričan je Dodik.\nOn je podsjetio da je blokiran izbor direktora Agencije za istrage i zaštitu BiH /Sipa/, da u organima Centralne banke BiH postoji organizovan zastoj u odlučivanju što je dovelo do toga da nema Srba u ovoj banci.\n"Kada se u obzir uzme i promjena Poslovnika o radu Predstavničkog doma parlamenta BiH, zatim odluka o smjeni predsjednika Visokog sudskog i tužilačkog savjeta BiH i posljednja o izboru članova Centralne izborne komisije u čemu su učestvovali SDS i PDP, jasno je da je ovo politika SDA podržana od njenih ekspozitura SDS-a i PDP-a", smatra Dodik.\nOn je ponovio da se ovdje radi o nepoštivanju odluka Narodne skupštine Republike Srpske i da će zato o svemu biti neophodno obaviti raspravu u Narodnoj skupštni.\n"SDA, koristeći podobnost i prilagodljivost SDS-a i PDP-a njenim politikama, ide na eliminaciju bilo kakvih osnova za mogući razgovor. Ovo je politika koja ide za tim da se srpskom i hrvatskom narodu onemogući adekvatno predstavljanje. SDS i PDP nisu adekvati predstavnici srpskog naroda na nivou BiH i sve ovo je besramni dokaz o ponašanju ovih stranaka", rekao je Dodik.\nOn je napomenuo da SDS i PDP pokušavaju da izbor članova CIK-a BiH predstave kao pobjedu za pravičnost izbornog procesa.\n"To govori koliko su jadni. Kada izađe Igor Crnadak /PDP/ i nešto komentariše, onda se vidi da je sve ovo jadno. On je ostavio u Ministarstvu inostranih poslova BiH da od sedam prvih ljudi nema Srba. Zato imamo ozbiljne probleme da pratimo šta rade predstavnici BiH u svijetu i slučajno smo saznali šta je radio Sven Alkalaj, predlažući Harisa Silajdžića za dodjelu Menedilne nagrade", rekao je Dodik.\nOn kaže da je, nakon što je upitio pismo predstavnicima zemalja koje su u Komitetu jugoistočne Evrope u UN, nema više Silajdžićeve kandidature.\n"Zahvaljujući politici Crnatka ne bi ništa o ovome znali. Vjerovatno će se i neke stvari provući neopaženo, o čemu ćemo saznati naknado. Sve što su PDP i SDS ostavili iza sebe je na štetu srpskog naroda i Republike Srpske. Sada mi pokušavamo to da popravimo čega se prepala SDA i želi da vrati SDS i PDP kako bi bila nastavljena loša politika prema Srpskoj. Njihova izdajnička politika je mjerena sa najvećim srpskim izdajama u istoriji i veoma su uporedivi sa onim iz Drugog svjetskog rata i ranije", smatra Dodik.


Kraj za islandski WOW Air - Aviatica\nKraj za islandski WOW Air\nIslandska low cost aviokompanija WOW Air prizemljila sve avione i otkazala letove nakon neuspeha pregovora o spasu kompanije.\nIslandska low cost aviokompanija WOW Air je obavestila putnike i javnost da prekida poslovanje. Svi avioni ove kompanije su prizemljeni, a letovi otkazani. Putnici su obavešteni putem SMS poruka o otkazivanju letova, a preko sajta im je dato uputstvo za dalje postupanje.\nIz WOW Air-a je saopšteno da su pregovori o dokapitalizaciji kompanije sa grupom investitora u finalnoj fazi i da se do postizanja dogovora otkazuju svi letovi.\nProšle nedelje su propali pregovori sa američkim investicionim fondom Indigo Partners, nakon čega je objavljeno da se obnavljaju pregovori sa islandskom nacionalnom aviokompanijom Icelandair. Međutim, ova je kompanija u nedelju, 24. marta, saopštila da se njeno, prethodno najavljeno, učešće u spasavanju WOW Air-a neće dogoditi.\nWOW Air poseduje flotu od 11 aviona i letela je do 26 destinacija u Evropi i Severnoj Americi.\nbankrotIcelandairIndigo PartnersIslandotkazivanje letovaprekid radaWOW Air


U Beogradu domaći i strani političari očekuju dobre vesti iz Brisela u petak, 28. juna.\nUz premijera Srbije Ivicu Dačića koji očekuje da Srbija što pre dobije datum za početak pregovora sa EU i šef Delagacije Evropske unije u Srbiji Vensan Dežer je danas izjavio da je mnogo toga postignuto u pregovorima premijera Srbije i Kosova, o čemu su, kako je rekao Dežer, Eštonova i komesar Štefan File napisali pismo liderima EU:\n"Možemo da budemo veoma zadovoljni svime što je do sada učinjeno i postignuto, i verujem, kako su i komesari Ketrin Ešton i Štefan File napisali u svom pismu, da će to biti dovoljno da šefovi država i vlada donesu jasnu odluku."\nPo rečima Ivice Dačića za Srbiju su u ovom trenutku najbitniji stavovi Evropske komisije i visokih zvaničnika EU, kao i stav nemačkog Bundestaga. Za razliku od formulacije postignute u Briselu, po kojoj bi se Srbiji omogućilo da se prva konferencija između Vlade Srbije i pregovaračkog tima EU održi najkasnije do decembra, po rečima Dačića predlozi koji dolaze iz Nemačke su nepovoljniji po Srbiju\nU Bundestagu postoje različiti predlozi dokumenata i stavove koji govore o tome da to treba da bude u januaru, ali ono što je možda najvažnije je da u decembru Savet EU još jednom razmotri da li je Srbija ispunila to ili ne. Za nas je to veoma razočaravajući predlog i mi se nadamo da će biti postignut kompromis unutar EU koji će omogućiti da Srbija što pre dobije datum.\nZa razliku od srpskog premijera, u Demokratskoj stranci Srbije oce-njuju da je petak, 28. jun datum sahrane države Srbije. Portparol te stranke Petar Petković je danas pozvao građane na protest koji na veliki praznik Vidovdan DSS organizuje u Beogradu:\n"Vidovdan je srpski datum, datum našeg određenja i vekovnog postojanja. A ne briselski datum, koji razara Srbiju i ubija srpsku državnost na Kosovu i Metohiji."\nUz očekivanje da će 28. juna Srbija dobiti datum za početka prevora sa EU lider DS-a Dragan Đilas je danas ocenio da nije dovoljno samo zavr-šiti Kosovo, nego ispuniti i niz uslova da bi Srbija došla do Evrope. Nijedan od tih uslova nije ispunjen, osim delimično borba protiv korupcije, rekao je Đilas i poručio da bi Srbija morala da izvuče pouke iz poraza koji je doživela na Kosovu.


Otac Asanža: Moj sin bi mogao da umre u zatvoru\nDžon Šipton, otac osnivača Vikiliksa Džulijana Asanža, strahuje da bi njegov sin mogao da umre u zatvoru u Velikoj Britaniji. Šipton je rekao da je nedavno posetio Asanža (48) u britanskom zatvoru i da je morao da se suoči sa gorkom istinom da bi njegov sin mogao da tamo umre.\nOtac osnivača Vikiliksa Džulijana Asanža Džon Šipton strahuje da bi njegov sin mogao da umre u zatvoru u Velikoj ...\nOsnivač "Vikiliksa" DŽulijan Asanž mogao bi da umre u zatvoru nakon devet godina krivičnog gonjenja zbog razotkrivanja ratnih zločina SAD, izjavio je njegov otac DŽon Šipton. On je novinarima u Ženevi rekao da je pre dva dana posetio Asanža u britanskom zatovru i da se morao ...\nOtac osnivača Vikiliksa Džulijana Asanža kojeg Vašington optužuje za špijunažu uz moguće izručenje SAD-u, izjavio je danas da njegovom sinu preti smrt u zatvoru. Džon Šipton rekao je novinarima u Ženevi da je pre dva dana posetio sina i da je dva sata proveo s njim koliko mu je ...\nOtac osnivača Vikiliksa Džulijana Asanža kojeg Vašington optužuje za špijunažu uz moguće izručenje SAD-u, izjavio je da njegovom sinu preti smrt u zatvoru. Džon Šipton rekao je novinarima u Ženevi da je pre dva dana posetio sina i da je dva sata proveo s njim koliko mu je bilo ...\nASANŽOV OTAC UPOZORAVA: Moj sin će umreti u zatvoru jer je otkrio istinu o ratnim zločinima! Mnogo je smršao i potpuno ...\nDžon Šipton rekao je novinarima u Ženevi da je pre dva dana posetio sina i da je dva sata proveo s njim koliko mu je bilo dozvoljeno. "Džulijanu preti smrt u zatvoru posle devet godina progonstva jer je otkrio istinu o ratnim zločinima", rekao je Šipton i dodao da je Asanž mnogo ...\nDŽon Šipton, otac osnivača Vikiliksa DŽulijana Asanža, strahuje da bi njegov sin mogao da umre u zatvoru u Velikoj Britaniji. Šipton je rekao da je nedavno posetio Asanža (48) u britanskom zatovru i da je morao da se suoči sa gorkom istinom da bi njegov sin mogao da tamo umre.\nDžon Šipton, otac osnivača Vikiliksa Džulijana Asanža, strahuje da bi njegov sin mogao da umre u zatvoru u Velikoj Britaniji Džon Šipton, otac osnivača Vikiliksa Džulijana Asanža, strahuje da bi njegov sin mogao da umre u zatvoru u Velikoj Britaniji.\nASANŽOV OTAC PODIGAO UZBUNU: Džulijan će UMRETI U ZATVORU, video sam ga i OVO JE ISTINA\nLONDON – Džon Šipton, otac osnivača Vikiliksa Džulijana Asanža, strahuje da bi njegov sin mogao da umre u zatvoru u Velikoj Britaniji. Šipton je rekao da je nedavno posetio Asanža (48) u britanskom zatvoru i da je morao da se suoči sa gorkom istinom da bi njegov sin mogao tamo ...


Google Chrome zbog 'greške' mogao da prati sve što radite\nIzvor: B92, 23.Okt.2020, 14:37\nGoogle Chrome ima mogućnost da obriše sve kolačiće i druge podatke internet-stranica svaki put kada ga isključite. Ako uključite ovu funkciju, logično je da to važi koji god sajt da posećujete. Ipak, nije važilo za dve internet-stranice Google i YouTube.\nOtkriće ove greške, naravno, nije došlo od kompanije Google, već od programera Džefa Džonsona koji je sve objavio u svom blogu. On je otkrio da Chrome verzija 86.0.4240.75, "zadržava lokalno sačuvane podatke za >> Pročitaj celu vest na sajtu B92 << Google.com i YouTube.com čak i nakon što se internet-pregledač ponovo pokrene".\nTi korisnički podaci koriste se i za praćenje kroisnika na drugim internet-stranicama, a Register naglašava da bi ova "greška" mogla da omogući da Google maskira kolačiće kao podatke sa internet-stranica, a zatim da prati korisnike čak i kada su obrisali sve kolačiće i podatke.\nIzvor: Nezavisne Novine, 24.Okt.2020, 14:10\nGoogle Chrome ima mogućnost da obriše sve kolačiće i druge podatke internet-stranica svaki put kada ga isključite.


RTCG - Radio Televizija Crne Gore - Nacionalni javni servis :: Ostali sportovi :: Australija i V. Britanija objavile diplomatski bojkot\n08. 12. 2021. 13:40 >> 14:19 1\nKao što je to učinila i nakon jučerašnjeg saopštenja SAD, Kine je odgovorila i Australiji rekavši da nijedan zvaničnik te zemlje nije pozvan na Igre i da "niko neće brinuti o tome da li će doći ili ne".\nMorison: U nacionalnom interesu Australije\nPortparol kineskog Ministarstva spoljnih poslova Vang Venbin osudio je Morisonovu najavu, ali nije direktno zaprijetio "odlučnim kontramjerama" kao u slučaju SAD.\nDžonson: Zaista će biti diplomatskog bojkota\nBritanski premijer Boris Džonson objavio je danas diplomatski bojkot Zimskih olimpijskih igara u Pekingu 2022.\nDžonson je rekao da nijedan ministar njegove vlade neće ići na to takmičenje.\n"Zaista će biti diplomatskog bojkota Zimskih olimpijskih igara u Pekingu", rekao je Džonson i dodao da "bojkot sporta" nije politika njegove vlade.\nOsim Velike Britanije, diplomatski bojkot Igara u Pekingu proglasile su Sjedinjene Američke Države i Australija, zbog zabrinutosti za ljudska prava.\n"OI treba da budu oslobođene svake politike"


Pastor: Spokojan sam kad je reč o izboru nove vlade - Nova Borba\nPastor: Spokojan sam kad je reč o izboru nove vlade\nLider Saveza vojvođanskih Mađara Ištvan Pastor izjavio je danas da je ta stranka s mandatorom Aleksandrom Vučićem dogovorila skoro sve detalje učešća SVM u novoj vladi i da je spokojan kada je reč o njenom izboru u parlamentu.\n"Što se tiče formiranja vlade, u suštini ja sam spokojan. Počeli smo razgovore početkom juna, nema nikakvih otvorenih stvari, ali treba da stavimo tačku na kraj rečenice i očekujem da će to uslediti u onom momentu kad mandatar bude smatrao da je za to došlo vreme", rekao je Pastor za Tanjug.\nSVM, kako kaže, želi da bude deo parlamentarne većine, a da u izvršnoj vlasti učesvuje na nivou državnih sekretara u četiri ministarstva koja budu pokrivala oblast infrastrukture, zdravstva, obrazovanja i poljoprivrede.\nPrema njegovim rečima, to su pitanja oko kojih postoji načelna saglasnost i sporazum.\n"Očekujem da se to završi onda kada premijer bude smatrao da je za to došlo vreme, a svakako pre nego što vlada bude formirana", kaže Pastor.\nPastor je naveo da je SVM sa SNS imao jedan krug razgovora još početkom juna i da je saglasan sa političkim opredeljenjima buduće vlade koju je Vučić u okviru tog razgovora izložio.\n"Naša posebna programska opredeljenja se u potpunosti uklapaju u viziju koja nam je bila izložena. Dogovorili smo se da nastavimo taj razgovor. U tom smislu očekujem poziv Vučića", rekao je lider SVM, stranke koja je bila deo parlamentrane većine i u prošlom skupštinskom sazivu.\nMandatar Aleksandar Vučić je nedugo posle izbora 24. aprila rekao da je SVM jedini siguran partner u budućoj vladi.\nVučić je početkom juna održao prvi krug razgovora o vladi sa predstavnicima svih stranaka koje su ušle u parlament, a za danas je najavio da će razgovarati sa predstavnicima SPS.


Priveden ratni komandant zbog uzvikivanja "Za dom spremni" u Kninu | Novosadski informativni portal 021\nPriveden ratni komandant zbog uzvikivanja "Za dom spremni" u Kninu\nPred sud u Šibeniku danas je priveden Marko Skejo, ratni komandant 9. Bojne HOS-a "Rafael Boban", koji je zajedno s pripadnicima te jedinice po završetku proslave "Oluje" marširao ulicama Knina uz povike "Za dom spremni" i pevao "pesme neprimerenog sadržaja", objavio je "Jutarnji list", pozivajući se na nezvanična saznanja.\nPortparolka šibensko-kninske Policijske uprave Marica Kosor potvrdila je da je privedena još jedna osoba zbog remećenja javnog reda i mira u Kninu, a "Jutarnji" navodi da je reč o 60-godišnjem Skeji.\n"Zbog povika neprimerenog sadržaja uz podizanje optužnog predloga prekršajnom sudiji u subotu priveden je 60-godišnjak. Reč je o događaju koji se dogodio u centru Knina u 12:30 časova nakon centralne proslave", istakla je Kosorova.\nPrema njenim rečima, u vezi s tim događajem, policajci su na lice mesta uručili optužne predloge petorici građana o pokretanju postupka zbog prekršaja javnog reda i mira.\n"Policija i dalje radi na utvrđivanju identiteta ostalih učesnika". rekla je Kosorova, dodajući da je optužni predlog uručen i jednoj mlađoj osobi koja je prekršajno prijavljena jer je remetila javni red i mir noseći obeležja neprimerenog sadržaja za vreme večernjeg koncerta u Kninu.\nKosorova je navela da su zbog paljenja zastave Srbije juče u Kninu šibenski policajci podneli krivičnu prijavu protiv 44-godišnjeg muškarca iz Osijeka i 27-godišnjeg mladića iz Metkovića za krivično delo povreda ugleda strane države.\nOna je potvrdila da je po završetku koncerta optužni predlog o pokretanju prekršajnog postupka uručen i pevaču Marku Perkoviću Tompsonu i da pritom nije bilo nikakvih problema između policijskih službenika i Tompsonovog obezbeđenja.\nKontroverzni pevač je prekršajno prijavljen zbog uzvika "Za dom spremni" prilikom pevanja pesme "Čavoglave", a policija je to okvalifikovala kao prekršaj javnog reda i mira.\noluja\tustaše\tKnin\tZa dom spremni


Predsednik Srbije se izvinio vinarima iz Istre\n7. mart/ožujak, 2021.\nPredsednik Srbije Aleksandar Vučić izvinio se vinarima u Istri zbog intervjua u kojem je vino iz tog dela Hrvatske nazvao "odvratnim".\n"Valjda je to razlika između normalnih ljudi i onih koji se prave da su bezgrešni. Ali sam pre nekoliko dana u jednom političkom intervjuu napravio veliku grešku zbog koje se kajem i zbog koje mi je iskreno žao", kazao je Vučić u videu koji je objavio na svom Instagram profilu.\nVučić je ponovio da nije "veliki ljubitelj" malvazije (vina iz Istre), ali da nema pravo "da vređa trud i rad vinogradara i vinara koji se bore za svoje proizvode i koji naporno rade da taj svoj proizvod prodaju na tržištu".\nVučić je pozvao "sve vinare u Istri da mu zbog toga oproste".\nPrethodno je gradonačelnik Pule, grada u Istri, Boris Miletić pozvao predsednika Srbije da dođe u Istru "ako želi nešto da nauči o vrhunskom vinu, saživotu i toleranciji".\n"Vinske preferencije Aleksandra Vučića stigle su i do nas u Istri, domovini malvazije. Na sreću, naši dragi gosti i prijatelji iz Srbije čije je srce u Istri ne dele stavove gospodina Vučića. I ne mislim pri tom samo na malvaziju", saopštio je 6. marta Miletić koji je predsednik Istarskog demokratskog sabora (IDS) i poslanik u hrvatskom Saboru.\nMiletić je Vučiću skrenuo pažnju na to da je rad i trud istarskih vinara prepoznat u celom svetu te da istarska vina redovno dobijaju zlatne medalje na svetskim takmičenjima, prenela je agencija Hina.\n"Samo prošle godine istarska vina dobila su Platinastu medalju na najvećem svetskom takmičenju vina Decanter. Istarska malvazija po svojoj kvaliteti spada u sam vrh svetskih vina a osim po vinu, Istra je svetski poznata po maslinovom ulju zbog kojeg je šest godina zaredom proglašena najboljim maslinarskim regionom na svetu", poručio je Miletić.\nSrbiji je poželeo "svako dobro u razvijanju kvalitetnih vinskih sorti", dodavši da je Istra uvek spremna pomoći i podeliti svoje vrhunsko znanje i iskustvo.\n"U Istri se može puno toga naučiti, ne samo o vrhunskom vinu, nego o suživotu, otvorenosti, miru i toleranciji. Preporučio bih gospodinu Vučiću da nas poseti i nešto nauči. Nazdravljam čašom malvazije različitosti i slobodi mišljenja, a Aleksandru Vučiću šaljemo pozdrave iz krasne zemlje vrhunskog vina uz reči velikog prijatelja Istre, našeg neprežaljenog panonskog mornara – Čija je Istra, njegov je svet!’ Živeli!", zaključio je Boris Miletić.\nVučić je u intervjuu za sarajevsku televiziju Face 5. marta rekao da je istarska Malvazija "loše vino koje ništa ne valja", a Srbija proizvodi puno bolja vina".\nOn je dodao i da je to "Vino (Malvazija) odvratno i niko ne može da ga pije".


Prednosti solarnih kolektora sa vakuumskim cevima - "ELEKTROMONTER" d.o.o. - POŽEGA Vakuumski solarni kolektori, solarni sistemi, solarno grejanje vode, solarni paneli, solarni kolektori\nHome/Некатегоризовано/Prednosti solarnih kolektora sa vakuumskim cevima\nOvaj kolektor raspolaže sa izuzetnim apsorberskim sposobnostima koji mu omogućavaju da temperatura u praznom hodu premašuje 250°C stepeni. Dvostruko vakuum staklo obezbeđuje maksimalnu toplotnu izolaciju apsorbcione površine kolektora.\nCene ovih kolektora, gledano po kvadratu neto površine, su nešto skuplje u odnosu na panelne kolektore. Međutim, vakuumski kolektori imaju veće korisno dejtvo od panelnih kolektora tako da za istu neto površinu, proizvode mnogo veću količinu toplote. Ukoliko se uporedi cena kolektora sa kolicinom toplote koju kolektor daje, tada prednost ima vakuumski kolektor.\nZbog svojih tehničkih karakteristika ovaj kolektor svoju prednost nad panelnim kolektorom najbolje pokazuje tokom prelaznih perioda (proleće i jesen). Upotrebom vakuumskih cevi smanjen je uticaj temperature spoljašnje sredine, tako da i u hladnijim prolećnim ili jesenjim danima, sa dovoljno sunčanih sati, kolektor prizvodi dovoljnu količinu toplote za potrebe korisnika.


Ko je u formi, a ko nije - vreli jun za 'orlove'\nMondo\t26.05.2019 14:18\nNajveći deo reprezentativaca Srbije će na okupljanje pred mečeve sa Ukrajinom i Litvanijom doći u odličnoj formi, a svakako najviše raduju sezone Tadića, Kostića i Jovića. Podvlačimo crtu o sezonama 'orlova'\nKalendar FIFA i UEFA često je nemilosrdan prema fudbalerima.\nIako su taman završene iscrpljujuće sezone u domaćim prvenstvima, kupovima i međunarodnim takmičenjima, nema potpunog opuštanja za igrače jer su u planu i programu reprezentativne obaveze, ovoga puta u kvalifikacijama za Evropsko prvenstvo.\nNikada nije idealan scenario kada su to presudni mečevi, kao što je to Srbiji sa Ukrajinom (7. jun) i Litvanijom (10. jun), ali od toga se ne može pobeći...\nFudbaleri koje će Mladen Krstajić uskoro "okupiti" u Staroj Pazovi tako će imati svega nekoliko dana odmora posle klupskih sezona, ali će potom iz opuštenije faze morati da uđu u takmičarski ritam zarad uspeha "orlova" u kvalifikacijama u kojima smo (pre)često kiksali.\nSelektor je u "Kući fudbala" saopštio spisak od 26 igrača na koje će računati za Ukrajince i Litvance, ali je sam kazao da će možda u slučaju povreda biti i "dopozivanja".\nSa spiska je definitivno "otpao" Nemanja Matić, zbog obnovljene povrede, što će biti veliki hendikep za Srbiju, mada se može reći da je nova generacija "orlova" možda i naučila već da igra bez njega jer je bio starter na tek dve utakmice od Svetskog prvenstva u Rusiji.\nZa sada Mladenu Krstajiću niko od pozvanih nije "prijavio" povredu ili neki drugi razlog za izostanak sa spiska, a "sveža krv" na spisku je Aleksandar Katai.\nMomak iz Srbobrana je dobro "ušao" u sezonu u MLS, koja će biti u jeku u vreme kvalifikacija za EURO2020, tako da je Krstajić procenio da bi njegova takmičarska forma mogla da bude potrebna Srbiji u junskim utakmicama.\nA u kakvoj su formi ostali reprezentativci? Podelili smo ih u četiri kategorije...\nIMALI SU SAVRŠENE SEZONE, ONI SU NA VRHUNCU FORME...\nTri imena se posebno izdvajaju i nadamo se da su ostavili još malo "baruta" za reprezentaciju Srbije nakon sjajnih klupskih sezona.\nTo je pre svih Dušan Tadić koji je sa Ajaksom osvojio "duplu krunu" u Holandiji, i došao do polufinala Lige šampiona, beleživši najbolji učinak u karijeri, čak često igrajući i na poziciji "lažne devetke" na kojoj do saradnje sa Erikom ten Hagom - nije imao priliku.\nTadić je postigao 38 golova i asistirao za još 24 svojih saigrača iz Ajaksa, a videćemo da li će velika "potrošnja" na njega ostaviti posledice.\nDelovao je nešto umornije u završnici sezone, ali je dobro poznato da je njegovo telo na sjajnom nivou, dok je sam istakao da se nikad bolje nije osećao jer mu je mnogo pomogla zimska pauza koju je imao u Holandiji.\nOsim njega, na okupljanje reprezentacije u "top" formi dolazi i dvojac iz Ajntrahta - Filip Kostić i Luka Jović.\nKostić je čitave sezone igrao levog beka u formaciji sa tri štopera "pozadi", zabeležio je 10 golova i 13 asistencija, dok je Jović "eksplodirao" i bio strelac 27 pogodaka, dok je zabeležio asistenciju u još sedam situacija.\nVažno za njih dvojicu je što će, poput svih naših igrača iz Bundes lige, raditi sa klubovima do okupljanja sa reprezentacijom.\nTako je Jović sa Frankfurtom ovog popodneva zaigrao u Aziji protiv Volfsburga i postigao gol samo pet minuta po ulasku u igru, a videćemo da li će protiv Ukrajine i Litvanije dobiti šansu da se dokaže i u dresu Srbije. Već jeste protiv Nemačke...\nIMALI SU VEOMA DOBRE SEZONE U KLUBOVIMA\nOgromna većina igrača sa spiska Mladena Krstajića bila je redovna u svojim klubovima, a možda se najviše u tome ističu defanzivci.\nTu smo možda najviše "kuburili" sa minutažama u prethodnim godinama, međutim ovoga puta sva tri naša golmana su imala dobre sezone, možda najviše Predrag Rajković koji je ubedljivo osvojio titulu sa Makabijem - pritom primivši tek 24 gola.\nMarko Dmitrović je prevazišao povredu i na kraju sezone bio ubedljiv sa Eibarom, a s obzirom na prikazano u prethodnom periodu na golu Srbije bilo bi iznenađenje ukoliko bi izgubio mesto startera, no svakako je zdrava konkurencija u vidu Rajkovića, čak i golmana surduličnog Radnika (Nikola Vasiljević) dobra vest na treninzima Srbije.\nSolidne sezone u svojim klubovima imali su i ostali defanzivci.\nAntonio Rukavina je standardan u Astani, sada igra i u šampionatu Kazahstana, Nemanja R. Miletić se definitivno premestio uz desnu aut-liniju i pomogao je Partizanu da osvoji Kup, kao što je to uradio i Filip Mladenović u dresu Lehije, uz čak devet asistencija u sezoni.\nAleksandar Kolarov je odigrao dobru sezonu u Romi, uprkos prolemima sa navijačima, kao i Stefan Mitrović - kao kapiten Strazbura, odnosno Uroš Spajić nezamenljiv u Krasnodaru.\nNikola Milenković je jedan od najboljih igrača Fiorentine ove sezone, ali njihov problem je timska forma pošto je ekipa bez pobede čak 13 utakmica, čak je u pitanje doveden i opstanak u Seriji A. "Bleki" se cele sezone "šalta" od desnog beka do štopera, ali mu to nije smetalo naročito da na vrhunskom nivou obavlja svoje defanzivne zadatke, dok je postigao i tri gola.\nIz veznog reda bi trebalo spomenuti Nemanju Maksimovića, kome je sa Hetafeom izmakla Liga šampiona, odnosno Adema Ljajića koji je igrao vrlo dobro za Bešiktaš ove sezone.\nU dobroj formi na okupljanje reprezentacije dolazi i Mijat Gaćinović koji je s Ajntrahtom dobijao sve veću i veću šansu, i imao čak sedam asistencija u Ligi Evrope, dok je mali problem povreda Darka Lazovića koji je odigrao standardno za Đenovu u Seriji A.\nNjega zbog manjih problema sa mišićem nije bilo na prethodna tri meča "grifona", ali se nadamo da će biti sve u redu s njim jer se protiv Nemačke i Portugala pokazao kao važna karika.\nPOČELI SU DA DIŽU FORMU U FINIŠU SEZONE\nVažna vest za selektora Mladena Krstajića jeste to što je Sergej Milinković-Savić u potpunosti povratio samopouzdanje, pa je od "mršavog" početka sezone u Laciju na kraju izabran čak i za najboljeg veznog fudbalera Serije A.\nVisoki vezista je postigao gol za trofej Kupa Italije i odmah "alarmirao" Juventus koji želi da ga dovede u Torino, dok u istom gradu sve bolje igra još jedan "orao".\nSaša Lukić je pružao odlične partije za Srbiju u Ligi nacija dok je to bilo ignorisano u Torinu, ali je i njegova uloga ovog proleća kod "bikova" sve veća, čak je postigao i pogodak protiv Juventusa, s tim da to nije bilo dovoljno za pobedu.\nVeću minutažu ima i godinu dana stariji Miloš Veljković, koji je zimus izgubio mesto startera u Verderu, ali ga je polako vraćao i stavio Mladena Krstajića na "slatke muke".\nUz njih možemo spomenuti i Aleksandra Prijovića, koji se mučio s formom u Saudijskoj Arabiji posle napuštanja PAOK-a, međutim pet golova na prethodne tri utakmice za Itihad govore da je srpski napadač na pragu boljih dana...\nKrstajiću nije smetalo što Prijović igra van Evrope, kao što nije ni u slučaju njegovog imenjaka Aleksandra Kataija, koji je dobro počeo sezonu sa Čikagom.\nNE MOŽEMO DA KAŽEMO DA SU U DOBROJ FORMI...\nNisu svi srpski fudbaleri ove sezone imali sreće.\nTo je najbolje na svojoj koži osetio Nemanja Radonjić koji je fantastično počeo godinu u Crvenoj zvezdi, postigao četiri gola u kvalifikacijama za Ligu šampiona, ali se potom preselio u Olimpik iz Marseja gde nije imao značajniju ulogu.\nRadonjić je u Ligi 1 prikupio 17 nastupa, doduše svega 672 minuta, nešto više u aprilu, ali bez učinka u vidu golova ili asistencija...\nUtisak je da bi tokom letnjeg prelaznog roka mogao da promeni sredinu, kako bi se vratio na prethodnu formu iz Crvene zvezde, ujedno ostao i konkurentan za reprezentaciju Srbije, dok je slična situacija i sa dvojicom igrača iz Benfike.\nAndrija Živković je odigrao 30 mečeva i asistirao za sedam pogodaka, ali je bez minuta od marta pošto klub ne računa više na njega, tako da se ne može reći da u "top" formi dolazi na okupljanje reprezentacije, iako je njegov doprinos u Ligi nacija bio veliki, dok će biti interesantno videti da li će biti na spisku mlade reprezentacije za EURO.\nNa kraju je odigrao 33 utakmice, osvojio novi šampionski pehar, međutim ovo je njegova verovatno poslednja sezona u Lisabonu pošto ga "merka" Bešiktaš. S obzirom na dolazak mlađih snaga u Benfici, to bi bila i dobra odluka.\nSPISAK I FORMA "ORLOVA" PRED UTAKMICE SA UKRAJINOM I LITVANIJOM\nMarko Dmitrović (Eibar) - 24 utakmice, 30 primljenih golova\nPredrag Rajković (Makabi) - 43 utakmice, 24 primljena gola\nNikola Vasiljević (Radnik) - 35 utakmica, 35 primljenih golova\nNikola Milenković (Fiorentina) - 37 utakmica, 3 gola\nMiloš Veljković (Verder) - 27 utakmica, 1 gol\nUroš Spajić (Krasnodar) - 38 utakmica, 2 asistencije\nStefan Mitrović (Strazbur) - 38 utakmica\nAleksandar Kolarov (Roma) - 42 utakmice, 9 golova, 2 asistencije\nFilip Mladenović (Lehija) - 41 utakmica, 3 gola, 9 asistencija\nNemanja Miletić (Partizan) - 41 utakmica, 5 golova i 3 asistencije\nAntonio Rukavina (Astana) - 28 utakmica, 1 asistencija\nLjubomir Fejsa (Benfika) - 33 utakmice\nSergej Milinković-Savić (Lacio) - 41 utakmica, 7 golova, 4 asistencije\nNemanja Maksimović (Hetafe) - 40 utakmica, 1 gol, 1 asistencija\nSaša Lukić (Torino) - 26 utakmica, 1 gol, 1 asistencija\nAndrija Živković (Benfika) - 30 utakmica, 7 asistencija\nDarko Lazović (Đenova) - 34 utakmice, 3 gola, 4 asistencije\nFilip Kostić (Frankfurt) - 46 utakmica, 10 golova, 13 asistencija\nMijat Gaćinović (Frankfurt) - 45 utakmica, 2 gola, 9 asistencija\nNemanja Radonjić (Marsej) - 30 utakmica, 4 gola, 1 asistencija\nAdem Ljajić (Bešiktaš) - 32 utakmice, 9 golova, 12 asistencija\nAleksandar Katai (Čikago) - 11 utakmica, 3 gola, 4 asistencije\nDušan Tadić (Ajaks) - 56 utakmica, 38 golova, 24 asistencije\nAleksandar Mitrović (Fulam) - 39 mečeva, 11 golova, tri asistencije\nAleksandar Prijović (PAOK/Itihad) - 42 utakmice, 29 golova, 2 asistencije\nLuka Jović (Ajntraht) - 48 utakmica, 27 golova, 7 asistencija


Saveti Archives - Slodent Dental Centar\nSreda, 28 Jun 2017 / Published in Saveti\nKako biste izbegli neprijatnosti i tegobe posle oralnohiruške intervencije potrebno je pridržavati se sledećih instrukcija: ISPIRANJE – nikako ne ispirajte usta i ne perite zube danas! Sutra, ukoliko nema krvarenja, možete otpočeti sa blagim ispiranjem usta rastvorom hlorheksidina (Curasept) ujutru i uveče, kao i sa pranjem zuba izbegavajući pri tom operisana područja.\nSubota, 20 Maj 2017 / Published in Saveti\n…trudnoća je fiziološko, a ne patološko stanje i treba se ponašati u skladu sa tim… Trudnoća je za ženu jedno sasvim novo stanje organizma, praćeno brojnim promenama koje su uglavnom sistemskog karaktera. Međutim, neke od tih promena mogu imati i lokalne manifestacije, poput promena u usnoj duplji. Istraživanja su pokazala da kod velikog broja trudnica,\nSreda, 12 April 2017 / Published in Saveti\n…ne možete biti u potpunosti zdravi, bez dobrog oralnog zdravlja… Oralno zdravlje podrazumeva mnogo više od samo zdravih zuba i zauzima mnogo značajnije mesto u sveukupnom zdravstvenom statusu čoveka. Poznato je da je usna duplja prepuna bakterija, uglavnom bezopasnih, i uz adekvatnu oralnu higijenu prirodni odbrambeni sistem organizma u stanju je da ih drži ‘pod


Putni pravci prohodni u Pčinjskom okrugu - JUGPRESS\nPutni pravci prohodni u Pčinjskom okrugu\nNa području grada Vranja noćas je kiša prerasla u snežne padavine, tako da je u toku noći formiran snežni pokrivač od šest centimetara. Sneg se uglavnom topi i za sada nema većih problema u saobraćaju. Svi autobusi „Kavim Jedinstva“ saobraćaju bez problema i nema kašnjenja zbog snežnih padavina. Kako je zimski raspust u toku i dalje je redukovan broj polazaka, informacija je sa glavne Autobuske stanice u Vranju.\nNa teritoriji Pčinjskog okruga putni pravci su uglavnom prohodni, kažu u AMSS u Vranju.\nPrema Vlasini i Vlasu čisti se put, a vozačima na ovim putnim pravcima se preporučuje maksimalno oprezna vožnja i korišćenje zimske opreme.


Jovan Vučurović: Nestranačka ličnost garant promjena – Borba\nJovan Vučurović: Nestranačka ličnost garant promjena\nPoslanik DF-a Jovan Vučurović negirao je navode iz izvještaja Atlantskog savjeta SAD prema kojima se navodi da će Rusija preko DF-a pokušati da promoviše svog predsjedničkog kandidata koji bi bio protiv evroatlantskih integracija.\n„Već više od pola godine predlažemo da opozicija ima nestranačkog kandidata, ličnost sa integritetom, koja neće biti ni protiv koga, ni protiv istoka, zapada, sjevera ili juga, nego koja će biti za pravnu državu, bolju i uspješniju Crnu Goru“, kazao je on.\nPredsjednički izbori u Crnoj Gori trebalo bi da se održe krajem marta naredne godine.\nKomentarišući ocjene iz Atlantskog savjeta SAD da uspostave stalno vojno prisustvo u regionu, u Demokratskom frontu su podsjetili da iza izvještaja ne stoji američka administracija.\n„Radi se o jednom proizvoljnom i neozbiljnom tekstu iza kojega ne stoji država nego grupa ljudi koja podržava vlastitu agenturu u Crnoj Gori, a pokušava da diskredituje one koje ne mogu kontrolisati“, kazao je Vučurović „Vijestima“.\nDemokrate Pljevlja: DPS lične interese stvalja ispred građana\nĐorđije Blažić: Zajedno do opozicionog dijaloga\nserdar komentariše 3 godine ago


Tošić: "Nikome nije teže nego nama" - Sportske.net\nTošić: "Nikome nije teže nego nama"\nFudbaler Partizana Zoran Tošić rekao je da je njegovoj ekipi najteže posle današnje eliminacije iz Lige Evrope, ali da će naredne sezone biti još takvih utakmica.\nĐukić: "Nema plakanja i jadikovanja, kući idemo dignute glave"Podvlačenje crte - Kakva će biti startna pozicija "večitih" u narednoj evropskoj sezoni?Urošević: "Nismo mogli od starta na sve ili ništa"Vazura: "Ostvarili smo cilj, bolji prošao dalje"Zdjelar razočaran, za jednom stvari posebno žali\n"Veliko razočaranje... Veoma sam razočaran, kao i cela ekipa. Protivnik kao što je Plzenj je bio prolazan i morali smo da uradimo još nešto da prođemo. Nikome nije teže nego nama, to je sigurno", rekao je Tošić novinarima u Plzenju.\nTošić je kazao da ekipa nije želela od samog početka da srlja u napad jer je samo jedan gol vodio dalje.\n"Jednostavno, nismo želeli da rizikujemo 200 odsto od prvog momenta jer nas je jedan gol vodio dalje. Tražili smo ga, ali nažalost greškom smo ih pustili da povedu i posle toga se utakmica potpuno promenila i bilo je veoma teško", kazao je Tošić.\nOn je naveo da je plasman u šesnaestinu finala Lige Evrope sam po sebi veliki uspeh.\n"Veliki je uspeh s obzirom na to da Partizan godinama nije prošao grupu iako je bio u Evropi. Sada smo uspeli to. Apetiti uvek naravno raste i tražimo korak više. Tako bi bilo da smo i sada prošli", dodao je.\nKako je rekao, svi moraju da shvate da je Partizan igrao protiv vicešampiona Češke, iskusne ekipe koja je dugo na okupu.\n"To je protivnik koji godinama ima iste igrače, trenera, stil... Ozbiljna takmičarksa ekipa. Partizanu još treba da dođe do tog nivoa. Razlika između njih i nas je u tome što oni imaju mnogo više iskustva u Evropi. Njima je dovoljna jedna greška da daju gol. Kao i u utakmici CSKA i Crvene zvezde. To je razlika između ekipa koje stalno igraju u Evropi i nas. Mi smo novi u ovoj fazi takmičenja", rekao je Tošić.\nPo njegovom mišljenju, Partizanu sledi još ovakvih utakmica.\n"Biće još mnogo ovakvih utakmica. Momci su mladi, većina je tek na početku evropskih karijera. Svesni smo da je za Partizan i Srbiju ovo uspeh. Gledaćemo da sledeće sezone budemo još bolji", kazao je krilni fudbaler Partizana.\nTošić je naveo da ekipa mora da se vrati na pobednički kolosek i svu pažnju usmeri na domaće prvenstvo, u kom ima devet bodova zaostatka za Crvenom zvezdom.\n"Moramo da se vratimo na pobednički kolosek. Super liga je prioritet, sve snage bacamo na ligu i kup, da izvučemo koliko možemo. Na nama je da pobeđujemo i čekamo da Zvezda kiksne, tako je, kako je", naveo je Tošić.\nPartizan će sledeću utakmicu igrati u nedelju protiv Zemuna u Super ligi Srbije.


Počinje prskanje komaraca - Novi Sad\n12:06:00 01.06.2017, Komentara: 0\nNovi Sad - Ovih dana „Ciklonizacija“ započinje kombinovanu seriju tretmana protiv odraslih jedinki i larvi komaraca prskanjem sa zemlje i iz vazduha. Menadžer za odnose sa javnošću novosadske „Ciklonizacije“ Dario Aćimović kaže za naš portal da je planirano da prskanje započne večeras, ali da će definitivna odluka biti doneta do kasnih popodnevnih sati zbog najave kiše za danas. Do 15. juna biće gotov treći krug tretmana u okviru ovogodišnje sistematske akcije zaštite zdravlja građana od komaraca koja će trajati do jeseni, dodaje Aćimović.\nKada su u pitanju krpelji, oni se tretiraju na svim uređenim zelenim površinama u gradu i prigradskim naseljima već više od mesec dana. Aćimović ističe da kada JKP „Gradsko zelenilo“ završi košenje određene površine, uradi se monitoring za taj prostor i utvrdi se da li postoji na tom delu povećana koncentracija krpelja ili ne. Ukoliko ima potrebe, ekipe „Ciklonizacije“ obave tretmane.\n- Pik za krpelje su proleće i jesen. Tad su najaktivniji, dok su tokom jula i avgusta manje aktivni jer im ne prijaju velike vrućine. Posebnu pažnju posvećujemo zelenim javnim površinama na kojima se okupljaju deca - u parkovima, dvorištima škola i vrtića, igrališta, kao i površinama određenim za istrčavanje pasa. Ove prostore češće kontrolišemo i ako ima potrebe odmah i tretiramo – naglašava Dario Aćimović.\nKada su u pitanju vremenske prilike koje su prisutne poslednjih nedelja – veoma toplo vreme i česte obilne kiše, on ističe da to pogoduje komarcima, dok na krpelje nema većeg uticaja.\nPritisak: 1020.2 mb


Ekshumacija prije DNK problem pri pronalaženju nestalih u BIH\nPredsjednik Međunarodne komisije za nestala lica Ketrin Bomberger rekla je da je problem traženja nestalih osoba u Bosni i Hercegovini to što je veliki broj posmrtnih ostataka ekshumiran i identifikovan prije nego što je DNK analiza ušla u upotrebu.\nBombergerova je nakon sastanka sa predsjednikom Komisije Srbije za nestala lica Veljkom Odalovićem izjavila da je taj problem sličan problemu na Kosovu gdje u mrtvačnici u Prištini ima 400 neidentifikovanih tijela gdje ne postoji podudaranje uzoraka.\nKada je riječ o Republici Srpskoj, Bombergerova je rekla da u mrtvačnicama u Nevesinju, Lukavici i Banjaluci postoji 500 takvih tijela kod kojih nema podudaranja uzoraka dok u području Krajine postoji od 700 do 800 takvih posmrtnih ostataka.\nOna je navela da je u kasnijim slučajevima identifikacija posmrtnih ostataka korištena DNK metoda koja je dala odgovore u nekim identifikacijama.\nPrema njenim riječima, u BiH učinjen određeni pomak koji vodi bliže rješavanju problema nestalih nakon što je tužilaštvo BiH donijelo odluku da se razmotri gdje je problem sa posmrtnim ostatcima za koje ne postoji podudaranje.


Održana promocija dokumentarnog filma "Kulturno nasleđe Čeha u Banatu"\nČlanovi Škole plus održali su javnu prezentaciju i projekciju dokumentarnog filma o životu i običajima Čeha u Banatu, autora Antona Stehlika. Film je proizvod višegodišnjeg etnodijalektološkog istraživanja Čeha u Srbiji, koja je sprovodila Škola plus, a sav materijal koji je tada sakupljen na terenu arhiviran je u Srpskoj akademiji nauke i umetnosti.\nOstvarena je želja organizatora da se ta dragocena terenska gradja o kulturnom nasledju Čeha sačuva i na neki drugi način i promoviše upravo kao dokumentarni film, koji govori o malobrojnoj češkoj zajednici, koja je uspela da sačuva svoj nacionalni i kulturni identitet, iako su preci današnjih Čeha na ove prostore došli pre oko 2 stotine godina. Dokumentarni film je podržan od Ministarstva kulture i informisanja Republike Srbije kao i od Ministarstva inostranih poslova Češke Republike.\nPrepuni uzburkanih emocija a svesni značaja ovog nematerijalnog kulturnog blaga, prisutni su pokazali da su i kao akteri filma , kroz mnoštvo raznolikih motiva i tema istakli posvećenost porodici i tradiciji, insistirali na upotrebi češkog jezika, specifičan smisao za humor, muzikalnost, održavanje tradicionalnih svečanosti i insistiranju na usmenom predanju. U filmu nema iskrivljavanja ni dodavanja elemenata u priču, već je sve bazirano na istini.


Vašington ponovo uputio poruku Prištini\nM. P. 5. februara 2019. 18:35\nSjedinjene Države su opet zatražile od Kosova da suspenduje takse na uvoz srpskih proizvoda, kako bi se otvorio put dijalogu za normalizaciju odnosa sa Srbijom.\nTo je preneo portal Koha.net.\nPortal je preneo izjavu neimenovanog visokog američkog zvaničnika datu Glasu Amerike u kojoj se navodi da su SAD „više puta pokretale pitanje o taksama i potrebi da budu suspendovane“.\n„Kosovski lideri shvataju ozbiljnost našeg stava i izazove koje takse predstavljaju za bilateralne odnose Sjedinjenih Američkih Država i Kosova“, navodi se u izjavi i dodaje da „Kosovo i Beograd moraju dati prioritet razgovorima i preduzeti teške, ali neophodne korake radi normalizacije odnosa“.\nOdluka Prištine iz novembra prošle godine da takse na uvoz robe iz Srbije i BiH poveća na 100 odsto, kao odgovor na, kako je ocenjeno, „agresivan pristup Beograda prema kosovskoj državnosti“, dovela je do prekida dijaloga o normalizaciji odnosa, čiji nastavak Beograd uslovljava ukidanjem taksa.\nSkandal u Prištini: Brovina pokazala fotografiju „silovanja na Kosovu“…\nPritisak SAD na institucije Kosova, posebno premijera Ramuša Haradinaja, da takse budu suspendovane, sada se povećava.\nSavetnik za nacionalnu bezbednost predsednika Donalda Trampa – Džon Bolton je o tome razgovarao telefonom sa predsednikom Kosova Hašimom Tačijem, premijerom Ramušem Haradinajem i premijerom Albanije Edijem Ramom.\nPremijer Ramuš Haradinaj insistira na tome da takse ostanu na snazi do konačnog sporazuma sa Srbijom, dok predsednik Hašim Tači i predsednik Skupštine Kadri Veselji traže da se poslušaju saveznici i da se takse suspenduju na period od 120 dana.\nMatorac pre 3 meseca\nJedina ozbiljna pretnja bi bila: „Ukinite takse ili ćemo povući priznanje Kosova kao države“.


Naslov: Sms mafija Uto 27 Nov - 16:50\nNova hapšenja SMS mafije\nPolicija privela 18 osoba, koje se sumnjiče da su malverzacijama sa SMS porukama u nagradnim igrama pribavili korist od preko 15 miliona evra.\nU policijskoj akciji "Graham", privedeno je 18 osoba, koje se sumnjiče da su malverzacijama sa SMS porukama u nagradnim igrama pribavili korist od preko 15 miliona evra, a građane oštetili za 35 miliona evra.\nMeđu uhapšenima su organizatori ove kriminalne grupe - Rade Jovičić, vlasnik firme "Fonlider", zatim Radivoje Pušonja, zamenik generalnog direktora "Fonlidera" i Dušan Morača, vlasnik TV Duga i TV Astro, saznaje RTS.\nOni se sumnjiče za udruživanje u krivičnom delu: prevara, pranje novca i neovlašćeno korišćenje autorskog dela.\nMediji su već najavili ovo hapšenje a kao organizatora nagradnih igara navode preduzeće ”Fonlider“.\n"Fonlider“ je organizator je gotovo svih kvizova i nagradnih igara koji se emituju na svim televizijama, a za koje gledaoci šalju SMS -ove, ali je mahom zadužen i za takozvano prebrojavanje glasova publike u većini emisija na našim televizijama, piše "Alo."\nPored komercijalnih medija, i javni servis, na kojem su takođe svi kvizovi i igre u organizaciji ”Fonlidera“, svojevremeno ih je angažovao čak i za prebrojavanje SMS glasova koji su gledaoci slali tokom polufinalne i finalne većeri prilikom izbora predstavnika za ”Evrosong“, a ova firma je zadužena i za nagradne igre tipa ”licitiraj.”\nZbog sličnih mahinacija i u martu 2010. uhapšena je grupa koja je dobila naziv SMS mafija, koja je koristeći kompjuterske programe i mobilne uticala na ishode nagradnih igara na RTS -u i ”Pinku“, a potom uz simboličnu nadoknadu slala ljude koji su glumili srećne dobitnike i preuzimali nagrade koje su potom preprodavane.\nNista me vise ne cudi


Vučić u jednodnevnoj poseti Nemačkoj\nBeta 31. oktobra 2016. 08:45\nPredsednik Vlade Srbije Aleksandar Vučić boraviće danas u jednodnevnoj poseti Nemačkoj, gde će se sastati s gradonačelnikom Hamburga Olafom Šolcom i predstavnicima velikih nemačkih kompanija zainteresovanih za ulaganje u Srbiji.\nKako je saopšteno iz Vlade Srbije, Vučić će govoriti u privrednom klubu „Iberze“ (Uebersee), koji važi za najuticajniji klub privredne elite u Nemačkoj.\nOsnovan je 1922. godine kao udruženje za razmenu privrede i nauke na inicijativu bankara Maksa Varburga. Od samog osnivanja, to je pre svega mesto susreta privrede, politike i nauke, sa ciljem internacionalnog povezivanja, navodi se u saopštenju.\nČlanovi kluba „Iberze“ pripadaju uglavnom višegeneracijskoj bankarsko-trgovačko-industrijskoj eliti severne Nemačke, navode iz vlade i ističu da su pred članovima kluba govorili gotovo svi najznačajniji donosioci poltičkih i privrednih odluka u svetu.


ComTrade: Svečano otvorena “Fabrika znanja” | PC Press\nComTrade: Svečano otvorena “Fabrika znanja”\n12. maj 2009. 19. juli 2017. Marko Herman\nVeselin Jevrosimović, predsednik ComTrade grupe, na otvaranju "Fabrike znanja"\n“Fabrika znanja” je edukativno-poslovna IT manifestacija koja se održava od 11. do 15. maja, a tokom koje će kompanija ComTrade Group, kao organizator tog događaja, prikazati domaćoj javnosti potencijale novih tehnologija i poslovnih rešenja. “Fabrika znanja” okuplja najtalentovanije osnovce, srednjoškolce, studente, privrednike i poslovnu elitu, kao i veliki broj gostiju iz sveta nauke, a tokom manifestacije biće demonstrirana visoko sofisticirana softverska rešenja, kao i rešenja iz oblasti robotike.\nNe manje važan je edukativni aspekt manifestacije, jer će tokom prva dva dana ComTrade ugostiti stotine učenika osnovnih i srednjih škola iz čitave Srbije, kao i studente tehničkih i IT fakulteta. Specijalni gosti će biti učenici sa Kosova i Metohije.\nSve aktivnosti će biti organizovane u sedištu kompanije ComTrade Group, koje se nalazi na Novom Beogradu. Zgrada ComTrade tehnološkog centra će za ovu priliku biti pretvorena u dvospratni demonstracioni centar, uz veliki broj izloženih računara na kojima će posetioci moći da vide prezentacije aktuelnih projekata.\nU okviru programa namenjenog mladima planirana su edukativna IT predavanja, posete automatizovanoj proizvodnoj liniji računara, izložba robotike, brojna takmičenja u znanju, a cij je da đaci i studenti osete realno radno okruženje, kao i da steknu predstavu kako izgleda biti IT profesionalac u velikoj kompaniji.\nTokom trajanja “Fabrike znanja”, ComTrade će potpisati ugovore o poslovno tehničkoj saradnji sa Fakultetom informacionih tehnologija Beograd, Računarskim fakultetom Beograd i Fakultetom tehničkih nauka Novi Sad. Kompanija ComTrade želi da i ubuduće pomaže obrazovnim institucijama i da postane nastavno-naučna baza tih fakulteta, u cilju obuke i selekcije svojih budućih kadrova. Fakultetima se pruža mogućnost da efikasnije organizuju stručnu praksu i uključe svoje studente osnovnih i poslediplomskih studija u realizaciju realnih projekata, čime će značajno uticati na podizanje stručnog potencijala svojih studenata.\nPoslednjeg dana “Fabrike znanja” 15. maja će se održati i proglašenje pobednika na takmičenju za najbolje mrežno ili mobilno rešenje “Right Click 2009”, uz nagrade za najperspektivnije ideje koje pošalju učesnici mlađi od 26 godina.\nComTrade “Fabriku znanja” otvorio je premijer Srbije Mirko Cvetković:\nTagovi: Comtrade Group, ComtradeGroup, Događaji, Fabrika znanja\n← Specijalizovani pretraživači – mamac za lakoverne\nTuck: Trejler za film „Mamurluk u Vegasu” (The Hangover) →


TV Mreza | SPORAZUM: NORMALIZACIJA NA DVA KOLOSEKA\nSPORAZUM: NORMALIZACIJA NA DVA KOLOSEKA\nViši saradnik Saveta za politiku demokratizacije u Berlinu Bodo Veber izjavio je da Evropska unija pokušava da sakrije nezadovoljsto zbog potpisivanja Vašingtonskog sporazuma i delovanjem američke administracije i Ričarda Grenela u procesu normalizacije odnosa Beograda i Prištine.\n“Sporazum u Vašingtonu nije bio loš za obe zemlje, nego je pogurao Prištinu i Beograd da se malo približe i da se dijalog pomeri sa mrtve tačke”, kazao je Peci, a kao interesantan presedan naveo da je to bio prvi ugovor koji je Srbija potpisala, a da je Kosovo predstavljeno bez asteriksa (“zvezdice”).\nZa programskog direktora nevladine organizacije Aktiv Miodraga Marinkovića u vašingtonskom dokumentu ima elemenata gde se američki i interesi EU poklapaju i gde ne, niti je, po njegovom mišljenju, postojala namera da se ti interesi usaglašavaju. Za njega je to više izborni manifest Donalda Trampa u kampanji za predsedničke izbore u SAD.\nEmisija Sporazum ponovo se od ove srede, 14.oktobra, emituje na kanalima televizija Mir, Kim, Herc, Puls i Mitrovica, kao i na društvenim mrežama. Sporazum je projekat Kosovske fondacije za otvoreno društvo, koji se realizuje u saradnji sa NVO Aktiv, Forumom za razvoj i međuetničke odnose i TV Mrežom.


Lada Niva za Dom zdravlja - JUGPRESS\nLada Niva za Dom zdravlja\nPostavio: Jugpress 12 Avgusta, 2021\nVozni park vlasotinačkog Doma zdravlja danas je postao bogatiji za jedno terensko vozilo, za Ladu nivu dar opštinske uprave Vlasotince. Ključeve od terenskog vozila, predao je načelnik Opštinske uprave Marjan Stanković, direktorki ovdašnjeg Doma zdravlja Violeti Petrović. Inače, ovo je treće vozilo koje je dato na korišćenje od strane opština Vlasotinca i Crne Trave.\nOpština Vlasotince izdvaja značajna sredstva za finansiranje zdravstvene zaštite. Pored projekta koje finansiramo izdvojili smo 1.650.000 dinara za kupovinu Lade nive za potrebe Doma zdravlja.\nOvom prilikom uručujem ključeve, direktori Doma zdravlja, od ovog terenskog vozila kako bi zdravstveni radnici mogli da stignu i do najudaljenih mesta i pacijenata kojima je potrebna pomoć – rekao je uručujući ključevi načelnik Opštinske uprave, Marjan Stanković.\nDirektorka Violeta Petrović, biranim rečima zahvalila se, predstavnicima lokalne samouprave na donaciji i istakla:\nZahvaljujem se lokalnoj samoupravi Vlasotinca na donaciji Lade nive, koja kao terensko vozilo nama mnogo znači. Naš Dom zdravlja kao što je poznato pruža zdravstvenu pomoć na teritoriji opština Vlasotince i Crna Trava gde su u pitanju razuđene i široke teritorije, a još su to i područja brdsko-planinskog tipa tako da nekada do pacijenata sanitet ne može da dođe, pa nam ova donacija terenskog vozila mnogo znači. Mi imamo izuzetno dobru saradnju i veliku pomoć naše lokalne samouprave, pa se tako nadam da će ta saradnja ostati u vremenu koje je pred nama – uverena je Violeta Petrović, direktorka vlasotinačkog Doma zdravlja.\nSvečanosti upriličenoj predaje ključeva Domu zdravlja prisustvovali su i predsednik vlasotinačkog lokalnog parlamenta Milan Jović, kao i prvi čovek vlasotinačke opštine Bratislav Petrović.\nOvom kupovinom Lade nive opština Vlasotince nastavlja sa izvršavanjem svojih obaveza prema već usvojenom planu i programu Doma zdravlja sve u cilju bolje i adekvatnije zdravstvene zaštite i unapređenje zdravstvene zaštite naših građana. Ove godine opredelili smo blizu 30 miliona dinara\nza Dom zdravlje, a iznos odobrenih sredstava neće biti utrošen u potpunosti imajući u vidu činjenicu da je 50 zaposlenih u Domu zdravlja ugovoreno sa nadležnim republičkim fondom za zadravstveno osiguranje, a koje je do sada finansirala opština Vlasotince. Mi ćemo do kraja godine obezbediti sva sredstva za ostalu medicinsku i nemedicinsku opremu koja je planirana do kraja godine, a potom i nastaviti sa podrškom Domu zdravlja, koja je, inače, i do sada bila. Mi znamo koliko je važna adekvatna zdravstvena zaštita za sve nas. Zahvaljujem se svim zaposlenim u Domu zdravlja Vlasotince za sve što su učinili u prethodnom periodu kako bi u uslovima pandemije spasili živote naših građana – istakao je predsednik vlasotinačke opštine, Bratislav Petrović.


Poznat paket privrednih mera - 381 vesti\nBy RedakcijaPosted on March 31, 2020 March 31, 2020\nMinistar finansija Siniša Mali izjavio je je danas da će paket mera pomoći privredi i gradjanima Srbije u vreme vanrednog stanja usled pandmije virusa korona, biti u vrednosti 5,1 milijarde evra (608, 3 milijarde dinara), što je polovina godišnjeg budžeta Srbije, odnosno 11 odsto ovogodišnjeg bruto domaćeg proizvoda (BDP) Srbije.\nOn je na konferenciji za novinare rekao da će država podneti najveći deo troška ublažavanja posledica ekonomske krize izazvane epidemijom, kako bi je privreda prebrodila sa što manje posledica.\nMere se odnose na direktnu pomoć zaposlenima, prevashodno u privatnom sektoru, zatim na poreske olakšice i podršku likvidnosti privredi, kao i na direktnu pomoć svim punoletnim gradjanima Srbije od po 100 evra u dinarskoj protivvrednosti.\nMali je naglasio da “sveobuhvat paket mera ima za cilj očuvanje stečenog nivoa zaposlenosti i pomoć onim preduzećima koja su najviše pogodjena krizom, prevashodno preduzetnici, mikro, mala i srednja preduzeća u privatnom sektoru”.\n“Srbija se sa ovom krizom bori ekonomski nikada jača”, kazao je on i ocenio da Srbija ima stabilne javne finansije i novac da pomogne privredi i zaposlenima, te da je program posledica reformi koje se do sada sprovodjene.\nIstakao je da Srbija već četiri godine ima suficit u budžetu, javni dug je ispod 50 odsto BDP-a, industrijska proizvodnja u februaru je bila 7,6 odsto veća nego u istom periodu prošle godine.\n“Program će se finansirati iz rezervi u budžetu, a novac će se obezbediti na domaćem i inostranom tržištu kapitala”, rekao je ministar finansija, navodeći da će u narednih deset dana Vlada doneti uredbu, odnosno pravni okvir, koji će omogućiti sprovodjenje svih mera.\nMali je precizirao da je u okviru mera poreske politike ukupne vrednosti 161 milijarda dinara (oko 1,3 milijarde evra), planirano odlaganje plaćanja poreza na zarade i doprinose za sva privatna preduzeća u periodu vanrednog stanja, a najmenje na tri meseca.\n“Planirano je i odlaganje plaćanja poreza na dobit za drugi kvartal 2020. godine i oslobadjanje plaćanja od PDV-a za se one koji doniraju”, kazao je on.\nMinistar finansija je rekao da su gotovo sve kompanije u Srbiji tražile poreske olakšice.\n“Na ovaj način država na sebe preuzima poreze i doprinose na zarade. Ohrabrujemo preduzeća da plaćaju neto zarade svojim zaposlenima i da zadrže punu zaposlenost”, kazao je on i dodao da se svim preduzećima omogućava da ove obaveze isplate u 24 jednake mesečne rate, ali ne pre januara 2021. godine.\nPomoć paušalcima, malim i srednjim preduzećima\nDruga mera u paketu je direktna pomoć svim preduzetnicima paušalcima i onima koji ostvaruju stvarni prihod, mikro, malim i srednjim preduzećima, u iznosu od tri minimalne zarade, što znači pomoć za više od 900.000 gradjana Srbije, u ukupnom iznosu od 97,3 milijarde dinara.\n“Svakom zaposlenom u tim preduzećima država će uplatiti nešto više od 90.000 dinara tokom naredna tri meseca, direktno na račun, kao podršku u krizi”, kazao je Mali.\nDodao je da Vlada predlaže i podršku zaposlenima u velikim preduzećima, koji su dobili rešenja o prekidu rada, u iznosu od 50 odsto minimalne zarade.\nObjasnio je da je odlučeno da ta pomoć bude tolika jer, po Zakonu o radu, kada se dobije rešenje o prestanku rada, poslodavac ima obavezu da isplati 60 odsto proseka bruto zarade u proteklih 12 meseci, pa 50 odsto minimalne zarade pomoći od države, olakašava da se kriza prebrodi.\nMali je kazao da se treća mera u programu podrška likvidnosti, odnosi pre svega na privatni sektor i da iznosi 2,2 milijarde evra.\nNaveo je da će Fond za razvoj izdvojiti 200 miliona evra za subvencionisane kredite sa jedan odsto kamate za preduzetnike, mikro, mala i srednja preduzeća, poljoprivredna gazdinstva i zadruge.\n“Takodje će biti uspostavljena garantna šema za zajmove, koja se dogovara sa poslovnim bankama u iznosu od dve milijarde evra. Krediti iza kojih stoji država, neće imati veliki rizik, a novac će preduzetnici, mikro mala i srednja preduzeća dobiti za obrtna sredstva, likvidnost da što brže prevazidju probleme u poslovanju”, rekao je Mali.\nPoslednji deo paketa je direktna pomoć svakom punoletnom gradaninu Srbije od 100 evra, koja će u dinarskoj protivvrednosti biti uplaćena na račun, za šta će iz budžreta biti izdvojeno oko 70 milijardi dinara.\n“Želimo da unesemo dozu optimizma i pokažemo koliko je država Srbij jaka”, rekao je Mali i istakao da je sa ekonomskog stanovišta to dobro za povećanje potrošnje i likvidnost.\n“Program se neće primenjivati na ona preduzeća koja se od početka vanrednog stanja smanjila broj zaposlenih za više od 10 odsto”, naglasio je ministar finansija.\nRekao je da se na programu mera radilo desetak dana, a čekalo se da se vidi kakve su posledice krize na ekonomiju zemlje, i da se vidi kako to rešavaju druge države, suočene sa istim problemima.\nDodao je da je Vlada Srbije dobila veliki broj predloga i sugestija od strane ekonomista, privrednika, privrednih udruženja kako da se pomogne privredi, i najveći deo tih sugestija uvršćen je u danas objavljeni plan pomoći.\nPodestio je da to nisu prve mere koje su preduzele Vlada Srbije i Narodna banka Srbije (NBS), navodeći da će zdravstvenim radnicima biti povećane plate za 10 odsto, i da se deli jednokratna pomoći od 4.000 dinara svim penzionerima.\nNBS je, dodao je Mali, uvela moratorijum na plaćanje kredita i finansijskog lizinga na 90 dana i smanjila referentnu kamatnu stopu, što je doprinelo održanju likvidnosti na tržištu i poboljšanju finansijskog položaja preduzeća u Srbiji.\nPonovio je da u javnom sektoru neće biti smanjenja plata i otpuštanja, kao i da neće biti smanjenja penzija.\nVlada Srbije će se truditi, rekao je ministar, da poštuje sve ugovorne obaveze prema kompanijama, što je bio i jedan od zahteva privrednika.\nPo njegovim rečima, razmatraće se i sektorska podrška privredi.\n“Ne odbacujem mogućnost da sektorski reagujemo da najugroženijima pomognemo, poput ugostitelja, hotelijera, povrtara, mlekara. Naćićemo način”, kazao je ministar finansija.\nDodao je da se posebna grupa bavi korporativnim obveznicama, kao načinom finasiranja na koji mogu da računaju velika preduzća. Objasnio je da se radi pre svega na pojednostavljenju regulative, da bi se velikim firmama omogućio još jedan način finansiranja, ne samo za likvidnost i obrtni kapital, već i za investicije.\nSiniša Mali je rekao da je bilo predvidjeno da antikrizne mere predstavi predsednik Srbije Aleksandar Vučić, ali da se danas ne oseća dobro i da će se obrati gradjanima u roku od 48 sati.\nUplata sredinom maja, pomoć gradjanima kad prodje vanredno stanje\nMinistar finansija Siniša Mali je danas rekao da će uplata prve minimalne zarade za preduzetnike i zaposlene u malim i srednjim preduzećima iz državnog budžeta Srbije početi sredinom maja, a jednokratne pomoći svim gradjanima Srbije od po 100 evra kad prodje vanredno stanje uvedeno usled epidemije virusa korona.\nNajavio je i mogućnost dodatnih mera pomoći za one koji će biti najviše pogodjeni uslovima rada u vreme epidemije.\nNaveo je da se precizno još ne zna koliko novca će u okviru tog paketa pomoći biti obezedjeno iz budžeta, a koliko zaduživanjem na domaćem i medjunarodnom finansijskom tržištu.\nNa pitanje novinara da li moglo da se pravednije raspodeli jednokratna pomoć gradjanima Mali je rekao da je namera bila da “svako oseti snagu države i dobije dozu otpimizma i prodje krizu što lakše”.\n“Treba da budemo solidarni, jedinstveni, da svakom gradjaninu pomogne što je moguće\nviše”, rekao je Mali.\nTag: mere pomoći privreda vanredno stanje vlada srbije\nPrevious post: Kako detetu objasniti vanredno stanje\nNext post: Saobraćajna policija najavila pojačanu kontrolu


Foto: World Monuments Fund\nNakon planirane restauracije, za koju će biti zaduženi Selldorf Architects, drevni kineski kompleks vrta Ćianlong moći će uživo da vidi i šira javnost.\nOrganizacija World Monuments Fund proglasila je američku arhitekticu Annabelle Selldorf kao vodećeg arhitektu na projektu rekonstrukcije Palate velikog mira sa vrtom Ćianlong, zahvaljujući kojoj će posetioci u budućnosti moći da vide ovaj deo čuvenog Zabranjenog grada.\nAnnabella Selldorf biće jedna od malobrojnih američkih arhitekata koji su imali priliku da rade na ovoj lokaciji, a upravo kroz novi Centar za posetioce, koji će ona projektovati, biće omogućen pristup ovoj drevnoj lokaciji, piše ArchDaily\nAnnabella Selldorf biće jedna od malobrojnih američkih arhitekata koji su imali priliku da rade na ovoj lokaciji.\nZauzimajući oko dva hektara Zabranjenog grada, Palata velikog mira sa okolnim vrtom datira još od 1771. godine, kada ga je izgradila dinastija Ćing. Vrtovi su izgrađeni kao privatni smeštaj porodice i imali su četiri dvorišta oko kojih je bilo organizovano 27 paviljona i drugih struktura, koji nikada nisu bili otvoreni za javnost.\nMesto za mir i kontemplaciju\nPrema šemi predstavljenoj od strane Selldorf Architects, zapadna dvorana će služiti kao izložbeni prostor u kom će se predstaviti dizajn i proces nastanka vrta Ćianlong, dok će u istočnoj dvorani biti prezentovana konzervacija kompleksa. Glavna dvorana je osmišljena kao otvoreni prostor sa pogledom na jedno od dvorišta, te će se tako posetiocima pružiti mogućnost da na miru razmišljaju o čitavom kompleksu.\nZabranjeni grad nije zabranjen\nSelldorf će tokom projekta sarađivati sa kustosicom Nancy Berliner, kako bi se prostor svake dvorane na što bolji način restaurirao i predstavio posetiocima kroz raznovrsne didaktičke materijale.\n„Projekti poput novog Centra za posetioce u vrtu Ćianlong, koji okupljaju ljude u cilju istraživanja, predstavljaju suštinu naše prakse. Veliko je zadovoljstvo i čast raditi sa fondom World Monuments, a zahvaljući ovoj saradnji posetiocima će se pružiti prilika da saznaju više o vrtovima i iskuse njihovu lepotu iz prve ruke.“ – rekla je Annabelle Selldorf. Time će se stvoriti prilika da se zaviri u zaboravljene delove Zabranjenog grada, kojeg godišnje poseti 14 miliona turista.\nRekonstrukcija Palate velikog mira, koji je deo sveobuhvatnog projekta restauracije vrta, trebalo bi da počne krajem 2019. godine.\n#Annabelle Selldorf #drevna gradjevina #Forbidden City #otvoreno za javnost #Qianlong Garden #World Monuments Fund #zabranjeni grad


Srbiju volimo - Sremska Mitrovica dobija turistički info centar\nTuristički info centar biće uskoro otvoren u Sremskoj Mitrovici, u objektu nekadašnjeg Aureusa. Radovi na rekonstrukciji tog objekta su počeli, a finansira ih Ministarstvo turizma, trgovine i telekomunikacija sa 8,4 miliona dinara i Grad Sremska Mitrovica sa 1,7 miliona dinara.\nKako je prilikom obilaska radova rekao Miroslav Jokić, načelnik Gradske uprave za opšte i zajedničke poslove i imovinu, rok za izvođenje radova je 90 dana. Najveći deo prostora turističkog info centra biće izložbeni prostor tzv. "showroom", gde će biti izloženi suveniri, štampani i elektronski materijali koji prezentuju naša lokalna bogatstva i turističke potencijale, a manji deo objekta će biti iskorišćen za kancelarijski prostor, pojašnjava se na sajtu Grada.\n- Sremska Mitrovica ima mnogo toga da ponudi domaćim i stranim turistima, od fruškogorskih lepota, preko bogatog kulturno-istorijskog i materijalnog nasleđa antičkog Sirmijuma, do raznolikosti flore i faune Specijalnog rezervata prirode Zasavica - rekao je Petar Samardžić, zamenik gradonačelnice i dodao da je ove godine započeta priprema i novog turističkog proizvoda za naredno leto, a to je gradska plaža i letovanje na Savi.\nDodaje se da će se svi ovi turistički potencijali sada lakše prezentovati posetiocima grada putem turističkog info centra koji je decenijama unazad nedostajao Sremskoj Mitrovici.\n- Biće to mesto gde će turisti moći da dobiju sve potrebne servisne informacije, da kupe neki od gradskih suvenira, da probaju i kupe neke od sremskih specijaliteta, ali i da u degustacionom salonu predahnu uz šoljicu kafe, čašu domaćeg soka ili fruškogorskog vina naših lokalnih proizvođača - navedeno je.


Daily Archives: 19. фебруара 2018.\n“ZDRAVE” ILI “PREVEARANT” NAMIRNICE?\nVerovatno u prodavnici automatski posegnete za njima, iako se ispod natpisa krije hrana koja ima vrlo malo ili nikakve veze s onim što od te namirnice zapravo očekujete. Ovo je lista od 12 najčešćih natpisa na prehrambenim proizvodima. 1. Prirodno\nBOLEST NOVIJIH GENERACIJA-“EKRANIZAM”\nU stručnoj terminologiji psihoterapeuta postoji novi izraz “ekranizam” koji je rezultat naučnih spoznaja o negativnom uticaju ekrana na mozak, a psiholozi-psihoterapeuti tvrde kako ima pomoći i predlažu neurofeedback terapiju. Psiholog-psihoterapeutkinja Ankica Baković kaže kako joj se godišnje javi desetak roditelja čija maloletna\nZBOG LJUDSKIH INTERVENCIJA NAD PRIRODOM DOLAZI DO IZUMIRANJA POLARNIH MEDVEDA\nNajveći kopneni mesožderi na svetu, polarni medvedi, izumreće u narednih 30 do 40 godina, predviđa jedna studija iz 2013. godine. Njihova sudbina je, prenosi “Glas Amerike”, direktno povezana sa klimatskim promenama i gubitkom leda na Arktiku, koji je njihovo glavno\nKako javljaju iz JKP “Novosadska toplana” danas, 19. februara 2018. godine, od 11 sati, zbog sanacije havarije na vrelovodnoj mreži u Ulici Janka Veselinovića 6 doći će do prekida u isporuci tople potrošne vode u delu Nove Detelinare. Isporuka toplotne\nOSMOČASOVNO RADNO VREME NIJE EFIKASNO\nU proteklih nekoliko godina više istraživanja se bavilo temom osmočasovnog radnog vremena, za koje se ispostavilo da jednostavno ne funkcioniše. Rezultati svih ovih istraživanja su pokazali da dužina trajanja radnog vremena nema nikakve veze s tim koliko ste efikasni i\nBUKOVAC BI MOGAO DA POSTANE CENTAR REKREACIJE\nNovi sportski tereni i turistički sadržaji trebalo bi da u narednim periodu ožive Bukovac. Uređivanjem i izgradnjom novih objekata zapušten prostor bi se pretvorio u turističko-sportsko-rekreativnu površinu u okviru koje je predviđen sportski park, višenamenski objekat, poligon za ekstremne sportove,\nGRAD PLANIRA UREĐENjE CENTRA. NAGRADNI KONKURS U TOKU\nGradska uprava Novog Sada ima u planu da rekonstruiše najuži centar grada. Zbog toga je i raspisan nagradni arhitekronski konkurs za uređenje javnih površina u samom centru grada, koji je otvoren do 20. aprila. Predmet konkursa je izrada idejnog rešenja\nPOČINjE OSMIŠLjAVANjE PROGRAMA “OPENS 2019”\nU kreiranju programa “Omladinske prestonice Evrope – Novi Sad 2019” (OPENS 2019) učestvovaće brojne organizacije mladih, a te aktivnosti će, počev od marta, biti realizovane u naredne tri godine. Osim mladih iz Novog Sada, s OPENS-om će sarađivati i četiri


GRADSKO VEĆE ZRENJANINA – Budžet za 2017. u znaku projektnog finansiranja – Zrenjanin\nGRADSKO VEĆE ZRENJANINA – Budžet za 2017. u znaku projektnog finansiranja\nBudžet grada Zrenjanina za 2017. godinu planiran je na nivou od 3,87 milijarde dinara, u šta su uključeni i transferi sa viših nivoa vlasti kao i 200 miliona dinara neutrošenih budžetskih sredstava iz ove godine – čulo se na sednici Gradskog veća Zrenjanina koja je jutros održana. Budžet za nastupajuću godinu manji je od ovogodišnjeg za 766,8 miliona dinara.\n– Budžet grada je saobražen realnoj moći privrede. Socijalna davanja i podrška privredi su povećani, a krug korisnika socijalnih davanja je proširen – izjavio je neposredno posle sednice gradonačelnik Zrenjanina Čedomir Janić. Kao specifičnost budžeta za narednu godinu on izdvaja obustavu klasičnog budžetskog finansiranja javnih preduzeća i prelazak na projektno finansiranje.\nVeće je usvojilo izveštaje o poslovanju javnih preduzeća i ustanova čiji je grad osnivač. Sva javna preduzeća i ustanove dužne su da svakog meseca kabinetu gradonačelnika dostave izveštaje o tekućem poslovanju.\nUsvojena su i akta potrebna za funkcionisanje Javnog preduzeća za urbanizam Zrenjanin – pravnog naslednika „Direkcije za izgradnju i uređenje grada“ i ustanove „Turistička organizacija grada Zrenjanina“ – pravnog naslednika Javnog preduzeća „Turistički centar Zrenjanina“.\nDirektor „Vodovoda i kanalizacije“ Ivan Dević, informisao je Gradsko veće o gradnji fabrike vode, zameni vodomera novima, sa elektronskim očitavanjem, i kupovinom dela zgrade od „Erste banke“, sve u vrednosti od oko dva miliona evra.\n– Sve ovo ostvarićemo bez dinara iz budžeta, naplatom isporučene pijaće vode. Očekujemo da prelaskom na samostalno očitavanje – po ukidanju „objedinjene naplate“ – stepen naplate premaši 90 procenata. To je daleko bolje od sadašnje situacije, kada imamo gubitke – vredne približno 40 odsto vrednosti isporučene vode – izjavio je Dević.\n← BANAT I MODA: Modna revija „Pupinovih” studenata\nZRENjANIN IZDAJE U ZAKUP DRŽAVNU ZEMLjU – Zainteresovani da se prijave do 26. decembra →


Duel protiv Reala u Madridu prvobitno je trebalo da se odigra sredu, ali je zbog vremenskih prilika u glavnom gradu Španije avion iz Beograda nije mogao da sleti u prestonicu Španije, pa je utakmica odložena za ponedeljak 18.\nZvezda morala da odloži novi meč ABA lige zbog "španske avanture"\nSneg Zvezdi poremetio sve planove, odložen još jedan meč\nZVEZDA U PONEDELJAK SA REALOM! Poznata satnica odloženog susreta!\nEspreso - B92 - Informer\nEvroliga: Meč Reala i Zvezde igra se 18. januara; Odložen i susret sa Borcem u ABA\nNovosti - ALO - Srbija Danas - Danas - Politika\nIpak, ovo otkazivanje je bilo očekivano. Taman kada je Evroliga odredila kada će odigrati otkazani meč protiv Real Madrida , došlo je do pomeranja u ABA ligi i sada je njihov meč sa Borcem otkazan. Naime, Evroliga je u četvrtak donela odluku da će se odloženi meč Real Madrida i ...\nEvroliga odredila novi termin: Real i Zvezda igraju u ponedeljak\nZVEZDA IZDALA SAOPŠTENJE: Nije izdata dozvola za sletanje u Madrid\nNIŠTA OD DUELA SA REALOM: Tim Crvene zvezde ostao u Beogradu!\nKošarkaši Crvene zvezde nisu otputovali u Madrid, odložen meč sa Realom\nKošarkaši Crvene zvezde neće gostovati madridskom Realu večeras od 21 sat, kako je prvobitno planirano. Razlog pomijeranja utakmice 19. kola Eurolige je zaleđena pista na aerodromu u Madridu, zbog čega Beograđani nisu mogli da odlete u glavni grad Španije.\nZvezda zaglavljena u Beogradu, ne može da sleti u Madrid\nMadrid zaleđen, otkazano gostovanje Crvene zvezde